qundao/data-zh-poetry huggingface dataset:
瓦爐
作者：馮時行
朝代：宋

六籍聖賢心，歸來還下帷。
老瓦燒柏子，冉冉度遊絲。
侏儒飽欲死，靈均自長饑。
塵言污人耳，夜來洗漣漪。
更欲清鼻觀，引手時一披。
知我其惟天，不須對愚溪。
甘寧廟
作者：馮時行
朝代：宋

豪傑自不羣，俗眼蓋盲瞽。
劉表既不識，那復論黄祖。
翻然脫羈銜，渡江得英主。
垂手立功勳，雄名詫千古。
留題雲頂
作者：馮時行
朝代：宋

山如虬龍來，渴飲金淵水。
水竭欲飛去，驤首振鱗尾。
壯哉老頭陀，奮迅咄使止。
左手攬其角，右手持其耳。
壓以大蘭若，宛轉不得起。
跏趺盤石上，頤指役萬鬼。
至今五百載，金碧半天倚。
檀施走兩川，澆鉢日萬指。
我來過其下，柴車爲一柅。
周覽三歎息，仰止百拜跪。
憑高撫浩蕩，霜天浄無滓。
幽懷散百慮，老眼卷千里。
因知大力量，建立乃如此。
德大無小試，器薄戒遠使。
不聞力扛鼎，但見橛撼螘。
感彼上人者，不覺淚盈眥。
登岳陽樓
作者：馮時行
朝代：宋

湖面層收雨露開，浪聲千里急奔雷。
草迎雲夢秋光去，帆带衡陽曉色來。
帝子不歸林葉下，楚魂堪弔暮鴻哀。
羈遊到此偏增感，况悼長沙放逐才。
登洪雅明月樓與陳舜弼楊養源任道夫孫彥和探山水有清音韵賦詩得有字
作者：馮時行
朝代：宋

秋風吹征衣，我來亦何有。
長笑泉石間，邂逅得良友。
飛屐凌長煙，相與濯世垢。
浄宇閟寒藤，傑閣架層阜。
登臨意象寬，軒豁擬高厚。
江山來拱揖，似欲問安否。
岌岌環翠屏，蜿蜿拖綠綬。
欣然爲酬對，舉此一杯酒。
憩心自瑩瑩，領要語不莠。
浩歌激巖谷，朗暢孤月口。
晴窗鏡萬類，憂樂隨所偶。
向來事朱墨，伏案繭生肘。
鬰鬰成底事，一腹負百醜。
及茲謝塵紱，未及休五柳。
暫與真賞愜，榮辱已芻狗。
况復老煙霞，循寄日云久。
頗聞葛稚川，芝朮幻衰朽。
至今杖屨地，歷歷傳白叟。
欲往從之遊，靜守一氣母。
丹成跨明月，咫尺上南斗。
頓首排天關，丐天解禍紐。
日落寒雁哀，雲歸暮山黝。
此意竟何如，乾坤一搔首。
登西樓二首·其一
作者：馮時行
朝代：宋

林際虹霓掛晚晴，西樓無事翠烟橫。
荷花半落水風遠，桂子欲飄山月明。
黄卷久忘塵世事，白雲猶動故園情。
無端最是城頭角，頻作淒涼塞上聲。
登西樓二首·其二
作者：馮時行
朝代：宋

年來雙目厭紛華，獨上西樓日欲斜。
幽鳥有情啼苦竹，畫船無事艤荷花。
吳天半出雲中樹，越嶺初橫雨後霞。
惆悵倚欄人去後，一竿明月屬漁家。
白雲安尉出戍至夔州
作者：馮時行
朝代：宋

戍鼓黄雲外，征夫白帝東。
風林行嘯虎，雨夜颯哀鴻。
路入山光靜，村含晚色空。
嵐煙欺眼力，不見鹿皮翁。
盧秀才家食梨
作者：馮時行
朝代：宋

屢款盧仙貢玉堂，谷梨霜飽每分香。
冰圓咀液凉疏齒，金醴吞甘浣熱腸。
誤誚斧斤訛魯簡，駭聽名字笑吳娘。
好同火棗供嘉品，端比蟠桃味更長。
眉僧曉岑僕未之識也持鉢求施既辭以貧則願丐一詩詩未暇作而三至門知嗜好可喜也因書長句四韵以贈
作者：馮時行
朝代：宋

門前剝啄遣兒譍，客是平生不識僧。
檀施咄嗟貧未可，詞場馳逐老猶能。
識凌風月收孤思，乞與雲山伴曲肱。
我亦從來慚綺語，休將此段擬傳燈。
石孝立挽詞
作者：馮時行
朝代：宋

斯人已矣舟移壑，惆悵九原誰可作。
靈光長與孤月孤，幻化偶隨落葉落。
人間好事平生有，留得芬香傳萬口。
楊侯宅畔蜀江邊，霜立梅花醉哀酒。
伯仲如林吾所愛，俯仰十年無一在。
鬢邊日月去如飛，老懷不待秋風悲。
石漕生辰
作者：馮時行
朝代：宋

夢斷熊羆夜，祥呈饋鯉初。
固應賢有後，誰謂慶無餘。
爲國家相似，憂民子不如。
符分四郡虎，金佩十年魚。
未補三公衮，聊分八使車。
權衡公選格，陵阜富軍儲。
閥閲名猶在，朝廷席已虛。
稱觴勤祝頌，二十考中書。
秋夜書事
作者：馮時行
朝代：宋

燈暗文書隔縠羅，寒欹竹枕倦吟哦。
本來無事消魂得，作意撩人奈雨何。
二十五聲秋點冷，百千萬緒客愁多。
海山寂寞應如此，琴自無弦一放歌。
秋日即事
作者：馮時行
朝代：宋

人情節物自相關，强不悲秋亦恐艱。
漸老身危生理索，憑高眼遠暮天寒。
樹能長嘯風前聽，山亦多愁雨裏看。
陶寫無他仗詩句，雁聲砧杵倚欄干。
稽古堂詩爲曹應祥題
作者：馮時行
朝代：宋

稽古堂前雨半天，濛濛山色思依然。
幾多心事催霜鬢，零落梅花又一年。
竹枕
作者：馮時行
朝代：宋

無節青琅玕，葛陂化龍餘。
可以奉君子，不憚捐其軀。
幽人飽藜莧，總以飫膏腴。
食罷掩關卧，鼻息谿雲敷。
斗升乞西江，碌碌愧非夫。
五友平生歡，相從歸故廬。
答杜如箎
作者：馮時行
朝代：宋

迂疏百試百無長，身世從教墮渺茫。
老得雲山真不惡，拙憑草樹更深藏。
三杯且共逢迎酒，一瓣誰薰知見香。
便肯經年繫舟檝，如君惠好實難忘。
答郭師聖
作者：馮時行
朝代：宋

問訊煩書札，情親語味長。
是非元自定，得失已兼忘。
洗手分僧飯，清心炷佛香。
窮城不假給，何似水雲鄉。
策師南遊過三峽見予求施以詩會余憂悲苦惱無意賦詠姑借梅爲喻送行則無一字不著題此本分事不妨大親切也策將安取紹興十四年十二月一日
作者：馮時行
朝代：宋

策骨寒瘦枯梅枝，梅花開時徵我詩。
我詩悲瘁作無意，借梅代我陳其詞。
梅云最先得春意，桃花亂攙作佛事。
千年冷落空自知，今日相看合何似。
迦葉眼睛誰不有，先覺我當爲上首。
普令世界識春光，南枝待入瞿曇手。
紙帳
作者：馮時行
朝代：宋

野人抄谿苔，十幅圍秋風。
缺月窺我床，皎皎一室空。
錦繡開華堂，坐挾不賞功。
戮辱在其後，居然是樊籠。
先生於此間，微吟和寒蛩。
須臾寢不夢，覺來日升東。
索友人賡和
作者：馮時行
朝代：宋

詩債遲遲不見還，只緣草賦動天顔。
一揮可但難加點，三復何消更索斑。
餘力自知過我輩，新篇不合是君慳。
風流來往無多日，肯與吾曹作兩班。
紹興六年十月六日同信可舜弼進道謁隠甫值渠曬畫於中庭遂得縱觀中間不無可人意獨范寬雪山八幅超然絕羣令人意象肅如真得脫身歸巖壑間者請賦詩以知君重毫素爲韵得君字
作者：馮時行
朝代：宋

畫山畫骨更畫魂，范寬此中高出羣。
君家八幅老筆墨，百年古篋鋪香芸。
我來日出掛東壁，蒼崖落雪飛紛紛。
寒鳥不動空無塵，蕩蕩晴天開四垠。
終南太華入霄漢，秀色千里填河汾。
想當盤礴未畫時，天地開闢雲中君。
長鯨吸川欲酣醺，疾起信手驅風雲。
須臾却立萬嶺下，援筆往往齒沒齦。
平生愛山在夢寐，行年四十老更文。
摩挲巖壑重感歎，徑欲杖屨從麋麕。
畫龍儻有真龍至，歸即到山非浪云。
列仙之儒恐邂逅，煙霞芝朮應平分。
縉雲寺
作者：馮時行
朝代：宋

借問禪林景若何，半天樓殿冠嵯峨。
莫言暑氣此中少，自是清風高處多。
岌岌九峯晴有霧，瀰瀰一水遠無波。
我來遊覽便歸去，不必吟成證道歌。
臘月二十八日
作者：馮時行
朝代：宋

晷景餘三日，憂愁盡一年。
酒侵新歲熟，花待故枝妍。
隣里多遺餽，庖厨有盛煙。
擁爐風雪順，春意欲相先。
自行在解維宿長安閘下回望天竺諸山依依在目微臣去國撫事感傷因成此詩
作者：馮時行
朝代：宋

歸來豈不好，去國意如何。
主聖憂思切，時危習俗訛。
山高更回首，天闊阻悲歌。
一寸丹誠地，餘生感憤多。
自開江歸依山結茅以居偶成長句
作者：馮時行
朝代：宋

酒腐於爵肉腐俎，擔石之儲我何有。
陸居無屋江無船，誰人乞與買山錢。
大梁千里森寒玉，瓊茅桂棟營山麓。
雲涵雨霂謝天公，苦爲貧人養黄犢。
秋衣更續谿芙蓉，蟬腹龜腸欲御風。
戲遣冰懷搜老語，食無煙火更玲瓏。
銅臭錢鳴總無惡，更換清貧終不諾。
濁不能堪饑可忍，木强須撩天一哂。
至日三首·其一
作者：馮時行
朝代：宋

太史書雲日，周家紀歷年。
一樽供笑裏，五載客江邊。
城暗催春雨，山連作雪天。
功名驚過隙，節物自推遷。
至日三首·其三
作者：馮時行
朝代：宋

令節仍長至，公家放小休。
愁城開六府，醉眼見千憂。
梅萼含春小，雲容带雨收。
曦娥自來往，生理百年浮。
至日三首·其二
作者：馮時行
朝代：宋

至日寒無頼，今朝愁奈何。
兩宮黄屋遠，二老白頭多。
聖主今嘗膽，皇天忍薦瘥。
乾坤爲回首，慷慨一悲歌。
至日讀莊子
作者：馮時行
朝代：宋

世路頻時節，山城暗夕煙。
酒先回暖律，梅自斷殘年。
日月長江水，功名小井天。
如何割幽抱，更與問虛玄。
與諸友同坐梅下月霧淒清風琴泠然不類人世各聯三二語醉歸卧南窗下明日徵所出語皆忘失不記因追賦古詩以補遺缺
作者：馮時行
朝代：宋

月冷逼疏影，梅孤泛清光。
兒曹竅孤竹，天風韵絲簧。
相將二三子，中夜聊徜徉。
泠泠白雪唱，灧灧碧霞觴。
清絕非人境，浩蕩真醉鄉。
飛花炯天星，墜葉嗚瓦霜。
歌放滿空闊，神融接混茫。
三山今何許，仙游諒荒唐。
人間有逍遥，豈阻路且長。
簪紱縻步武，得失煎肺腸。
役役少至老，過問或未嘗。
以愚息我機，以學鋤我荒。
以文導我興，以酒發我狂。
使與風月親，寧不荷彼蒼。
夜久梅影偏，月亦鄰西岡。
嚴風吹冠巾，白露霑衣裳。
歸歟掩關卧，枕上從羲皇。
舍弟生子
作者：馮時行
朝代：宋

多女信無助，多男復何虞。
我固喜二仲，輩出三丈夫。
圓郎未解語，手欲學抹朱。
閏郎好神氣，兩眼澄秋湖。
復有新生兒，初探玄海珠。
一一閲清俊，並是千里駒。
胡爲集我家，足視種德符。
昆弟若一體，在爾猶在吾。
堂前有雙親，各已皓鬢鬚。
抱弄想慰意，顔色朝愉愉。
未問壯門戶，悅親良所須。
况我藜藿腸，要當飽典謨。
足以立家學，燦燦遺羣雛。
爾後更五稔，汝等行不扶。
我欲爲道肥，汝當爲書癯。
富貴何足道，陸賈真洪儒。
舟中見月
作者：馮時行
朝代：宋

濮上今秋月，於人大有情。
銀盤隨水湧，素練截江橫。
岸闊天光近，舡虛夜月明。
寒光迷上下，萬里一心清。
舟中觀雪呈李堯俞二首·其一
作者：馮時行
朝代：宋

孤渚凝寒睇，斜風看亂飄。
已狂難自定，初泊不勝嬌。
白向水邊斷，輕來衣上消。
更愁清夢覺，篷底聽蕭蕭。
舟中觀雪呈李堯俞二首·其二
作者：馮時行
朝代：宋

密雪晚來急，扁舟江上看。
凍雲千頃白，對我一襟寒。
屨冷深猶立，巾欹重更彈。
家山想同夢，夜倚玉欄干。
苦雨
作者：馮時行
朝代：宋

噎鳩喚雨惱秋魂，唾手牋天恨少文。
捲去行雲宜有主，放行飛海恐成羣。
濛濛遮眼尋山遠，點點送愁緣竹聞。
神女工夫遽如許，可能匝地洗妖氛。
茶嶺
作者：馮時行
朝代：宋

翠嶺依然在，芳根久已陳。
山靈如感舊，亦合厭荆榛。
萬州
作者：馮時行
朝代：宋

銀珠絡髻繡衣裳，家住江南山後鄉。
聞道君侯重行樂，相將腰鼓迓年光。
落梅
作者：馮時行
朝代：宋

不禁清瘦怯風霜，遠信先憑驛使將。
樓上笛聲吹舊曲，鑑中人面學新粧。
飄零院宇仍多思，點綴簾櫳亦自香。
留與春風共流轉，憑誰試與祝東皇。
落花十絕·其一
作者：馮時行
朝代：宋

枝頭日日候韶妍，百舌聲中又隔年。
莫道山翁無思緒，見人踏著便悽然。
落花十絕·其一〇
作者：馮時行
朝代：宋

朝來酌酒尚芳菲，醉眼醒時已覺稀。
苦妬妖饒鶑拂下，解憐飄泊燕銜歸。
落花十絕·其七
作者：馮時行
朝代：宋

即看簇簇鬭鮮妍，忽作漫天也可憐。
隨雨隨風知有恨，恨無人著買春錢。
落花十絕·其三
作者：馮時行
朝代：宋

萬翠千紅錦一張，春秋何處不芬芳。
誰教無頼狂風雨，收作年華入鬢霜。
落花十絕·其九
作者：馮時行
朝代：宋

瘦笻隨意步晴沙，困卧江頭野老家。
桃李盈門春寂寂，鶑驚睡覺一床花。
落花十絕·其二
作者：馮時行
朝代：宋

著花著酒苦相留，嗔雨嗔風畢竟休。
有態游揚元嫵媚，無心點綴亦風流。
落花十絕·其五
作者：馮時行
朝代：宋

惱教衰病倩人扶，掩得疏慵倒酒壺。
半濕垂垂粘醉帽，全輕冉冉上吟鬚。
落花十絕·其八
作者：馮時行
朝代：宋

幽棲竹路滿蒼苔，花擁柴扉午未開。
可是春風料理得，時吹一片過窗來。
落花十絕·其六
作者：馮時行
朝代：宋

半去還來繞舊叢，半隨胡蝶便西東。
從交滿地無人掃，快意甘心薄倖風。
落花十絕·其四
作者：馮時行
朝代：宋

老來著意惜餘年，時世那堪急似弦。
敵面被春將一歲，又隨風葉去翩翩。
蒲團
作者：馮時行
朝代：宋

瘦骨何支離，老鶴驚晴霜。
軟苧聯溪蒲，一榻風月堂。
四序自鱗次，跏趺貫炎凉。
達官重錦茵，妙姬羅衣裳。
寒士倚清秋，憂居涕浪浪。
此君勿相留，我欲坐相忘。
虞美人
作者：馮時行
朝代：宋

去年同醉黃花下。采采香盈把。今年仍復對黃花。醉裡不羞斑鬢、落烏紗。勸君莫似陽關柳。飛伴離亭酒。願君只似月常圓。還使人人一月、一回看。
虞美人
作者：馮時行
朝代：宋

東君已了韶華媚。未快芳菲意。臨居傾倒向荼䕷。十萬寶珠瓔珞、帶風垂。合歡翠玉新呈瑞。十日傍邊醉。今年花好為誰開。欲寄一枝無處、覓陽臺。
虞美人
作者：馮時行
朝代：宋

芳菲不是渾無據。只是春收取。都將醞造晚風光。百尺瑤臺、吹下半天香。多愁多病疏慵意。也被香扶起。微吟小酌送花飛。更拚小屏幽夢、到開時。
行遇小雨
作者：馮時行
朝代：宋

小雨暗兩岸，孤舟撐一篙。
清同寒鷺迥，愁與暝雲高。
已判亂波色，時饒點鬢毛。
三農有重賦，爲汝喜如膏。
西北有高樓
作者：馮時行
朝代：宋

西北有高樓，氛氳臨大路。
飛簷轉春風，綺窗瑣雲霧。
姣服者誰子，傾城此容與。
娟娟長眉青，不受脂澤污。
娉婷惜不嫁，恐爲蕩子悞。
寫心汎清瑟，獨不怨遲暮。
西山一首
作者：馮時行
朝代：宋

有客徵清賞，携笻上翠微。
雨差肥水面，春恰染山衣。
破綠苔迎屐，藏寒竹擁扉。
雲融開別浦，天浄見孤飛。
語響留舟壑，杯光艷落暉。
見張魏公二首·其一
作者：馮時行
朝代：宋

危機易蹈退難安，進退如公地最寬。
憂國憂家雙鬢白，通天通地一心丹。
久虛海宇蒼生望，專結庭幃綵綬歡。
終始哀榮情罔極，誰云忠孝兩全難。
見張魏公二首·其二
作者：馮時行
朝代：宋

四海於今望治安，當頭退避也應難。
是非歷歷開新聽，變化紛紛入靜觀。
孰把後圖歌寤枕，再將前事倚危欄。
重拈今古看奇特，幸記塵冠久不彈。
見雪
作者：馮時行
朝代：宋

前日揮輕扇，今日御重衣。
重衣御則已，仍驚朝雪飛。
數峯起天末，練練生光輝。
有如老大臣，正色立玉墀。
風自山椒來，凜凜折我髭。
馬上久駐目，感此良慘悽。
一昏復一曉，冉冉歲月移。
憶昨大觀初，我始垂髫兒。
倏忽一彈指，面目生權奇。
今朝天上雪，宛作山中姿。
豈免三十年，侵我兩鬢垂。
况此甲馬動，憂端宿肝脾。
何當撥百憂，采采山中芝。
一洗稻粱氣，攝身凌霏微。
春花與冬雪，俯視造化爲。
去去宜努力，所幸今未衰。
詠雪
作者：馮時行
朝代：宋

疏木墮栖鳥，寒潭悲卧蛟。
與松爲老伴，喚月結清交。
簷滴冰爲浄，梅添玉作梢。
豐年何以報，作頌紀南郊。
詩呈監試
作者：馮時行
朝代：宋

筆陣詞鋒已破堅，深深簾幕度微煙。
紛袍幸免催詩雨，堆案何堪造榜天。
走馬共知難看錦，得魚自笑已忘筌。
芙蓉豈待春風力，偶失知音勿斷絃。
謝景濬卿東州名士未曾傾蓋因僧悟策有詩寄余臭味不殊千里同契望風增感作詩寫懷一首寄謝
作者：馮時行
朝代：宋

客唱凌天路，僧傳到野亭。
人間聞譽處，句裏識儀形。
學道荒文律，嬰愁鈍性靈。
只如老瞽史，音節尚能聽。
謝杜合州送酒
作者：馮時行
朝代：宋

浦樹江雲晚杜門，史君書札問深村。
憂愁徹骨妨詩律，賦詠開荒得酒樽。
病肺可能供痛飲，濡唇亦足荷深恩。
呼兒擎出隨藤杖，洗盞開嘗坐竹根。
謝益仲惠黄雞苦笋新茶三物書意勤渠欲索鄙製仍首讚僕之談詠頗窺玄窟以詩謝之
作者：馮時行
朝代：宋

明月山中謝惠連，遠將何物餉柴門。
仙歸碧落雞遺種，龍入丹淵竹有孫。
欲索風騷供詠味，仍分雪乳滌蒙昏。
殷勤雅意知何報，待把禪宗與細論。
謝素師惠二石
作者：馮時行
朝代：宋

素師爲我良古僻，野性乖疏無與適。
呼門投我清浄友，翻是巴江兩好石。
一石形作巢蓮龜，近人團圓生素迹。
皎如孤月流清空，光逐一星斜辟易。
一石初似瓜色黄，年來應被天公劈。
枯松說與連理心，參差再合如膠漆。
兩石相逢已投分，何消引我爲儔敵。
與君傾蓋便忘年，未害吾人縛禪寂。
方今宰相真儒生，議割三關厭夷狄。
祖宗土宇安生靈，幸以艱難念開闢。
天畿要險壯中華，一日捐之良足惜。
爭如推轂老將軍，遠煽天風驅退鷁。
我雖孺子亦有知，不憚下圯傳履舄。
嗟爾兩石如有神，尚父兵書欣所習。
不應默默齋閣閑，相對人間夜寥閴。
謝陳舜弼送丹荔
作者：馮時行
朝代：宋

驪珠三百照傾箱，一一都全味色香。
道遠鶴觴齊騎驛，雨多龍伯護津梁。
蠲煩已笑冰無味，過眼仍同玉有光。
報貺無他空覓句，更慚詩骨謝凌霜。
謝韓秀才送松栽四首·其一
作者：馮時行
朝代：宋

新拓藤蘿住翠巒，移根千本到雲端。
初乘雨露迎春種，便作雲霄蔽日看。
巖穴從今增氣象，茯苓可擬救衰殘。
知君有意憐棲隠，更約堅身待歲寒。
謝韓秀才送松栽四首·其三
作者：馮時行
朝代：宋

已將疏懶寄雲巒，人世於今有萬端。
整頓林泉宜急急，上還簪綬亦看看。
移根遠带前山澗，荷鍤行衝小雨殘。
急爾成林十年後，颼颼爲作暑天寒。
謝韓秀才送松栽四首·其二
作者：馮時行
朝代：宋

鬰葱待得覆巖巒，愛護關心豈一端。
已恐旱乾支水繞，更防牛馬倩人看。
何當倚杖聽蕭瑟，便欲從渠號懶殘。
物色最宜清浄觀，列仙癯瘦不言寒。
謝韓秀才送松栽四首·其四
作者：馮時行
朝代：宋

餐松食柏老巖巒，藥餌從今可問端。
髮白顔蒼無復懼，骨青髓綠後來看。
色隨春焙茶煙碧，凉入晨烹竈火殘。
自是本來山澤相，故煩天遣伴淒寒。
謝馮貫道惠小舟
作者：馮時行
朝代：宋

先生憐我欲歸休，爲我添錢買小舟。
老去尚餘州縣業，見來便起江湖秋。
有名如合稱聱叟，無夢焉能賣直鈎。
他日相隨鷗鳥外，短篷烟雨醉懞頭。
責睡魔
作者：馮時行
朝代：宋

綠陰滿門春已還，黄鸝門外猶綿蠻。
蕭蕭冷官無一事，高齋搔首兀癡頑。
睡魔襲我意蕭散，直來眉睫揚神姦。
須臾爽氣溷塵俗，雙眸瞑眩那能覸。
彌明未斷口頭句，鼻息如寄雷車間。
夢魂恍恍何所適，飄飄寥廓辭躋攀。
松風拂足雲生腋，深窮月窟超人寰。
更尋織女支機石，天河西戶聲潺湲。
無何有客乘晚興，剝剝啄啄敲柴關。
驚回清風枕簟冷，赤霞夾日崆峒山。
一日廢書强舌本，萌生鄙吝勞清刪。
謾學昌黎送窮術，揮毫加點文爛斑。
睡魔憑物對我語，勸我停手開憤顔。
自言宇宙若非我，人生俄頃無休閒。
贈何山人
作者：馮時行
朝代：宋

又聞科詔下諸州，舉袂成帷盡俊遊。
汝去爲吾推甲乙，千人誰是釣鼇鈎。
贈故人二首
作者：馮時行
朝代：宋

一日如三秋，屬君情所專。
晨風吹初春，繞屋鵲聲乾。
得非造物意，憐我徒侶單。
放晴速君歸，一笑不作難。
起携化龍竹，消散枯體酸。
矯首東山雲，行人爲我言。
言君騎紫馬，近在十里間。
溪邊古松隄，柳波梅飛殘。
疾走落巾履，歡迎許平安。
津津眉間黄，顧我一粲然。
頗云萬貔虎，枕戈卧西關。
元戎坐帷幄，花幕清晝閑。
井絡天一涯，可以加飯餐。
復出羣公詩，字字冰雪寒。
窮探到冥窈，老語角險艱。
一讀重驚歎，再讀醒昏頑。
嗟我平生心，文陣亡左旃。
遽拭涓滴眼，窺此瀛海寰。
並驅吾豈敢，愧負百且千。
尚能督租賦，用博酤酒錢。
日日與君醉，高歌易長歎。
贈李西臺
作者：馮時行
朝代：宋

瀟湘濃碧浸青天，千里人家接楚田。
惜別正當歸雁後，相思無奈落花前。
江樓閒上雲藏樹，野渡初迴月滿船。
看著行春驅五馬，絲絲垂柳拂長鞭。
送何子應二首·其一
作者：馮時行
朝代：宋

送客江頭水漸生，客愁無那亦相纓。
一離夔子真成別，欲過岑公且勿行。
小舞清歌元有興，綠楊青草正關情。
背人歸去春無頼，未害開懷鬭酒兵。
送何子應二首·其二
作者：馮時行
朝代：宋

功名本自屬諸生，誰向滄浪便濯纓。
枕上日高惟我懶，船頭風飽看君行。
眼前歷歷幾經手，意外悠悠久繫情。
待得封侯應有日，胸中况貯萬奇兵。
送友人兄弟赴省
作者：馮時行
朝代：宋

書劍一門去，由來得主盟。
峨冠雖合遝，再鼓已聾盲。
風急鴒原起，雲高雁序橫。
天衢在咫尺，去去任飛鳴。
送召客
作者：馮時行
朝代：宋

暮春送客朝明光，顛風吹花繞柂檣。
大江吞天日出沒，赤心許國一葦航。
平生夢躡螭龍尾，天門九重九萬里。
一朝巨手開天關，丹極紫霄隨步履。
兒輩端非五湖匹，國柄今歸謝安石。
遥之別墅清晝長，笑拂楸枰行折屐。
共傾東海洗乾坤，景仁况是名公孫。
四郊多壘士之耻，富貴浮雲何足論。
宦海十年風退鷁，我亦彈冠聽推檄。
安能鬰鬰久居此，朔饑欲死心不死。
送同年朱元直監稅·其一
作者：馮時行
朝代：宋

會計牛羊道益光，幽蘭不佩亦芳香。
前郎未必辭官小，我輩惟知作法凉。
客抱只消潘鬢白，俸囊無奈朔身長。
要知別後相思地，獨上西山下夕陽。
送同年朱元直監稅·其三
作者：馮時行
朝代：宋

池上千巖入曉光，無花草木自吹香。
眼隨天霽山山見，心與秋清事事凉。
長嘯響驚龍壑靜，微吟思入雁雲長。
未須摇落增悲慨，新報王師復洛陽。
送同年朱元直監稅·其二
作者：馮時行
朝代：宋

秋風可擬借年光，曉覺新篘潑鼻香。
黄菊丹萸元嫵媚，敗荷衰柳自淒涼。
山纔入眼身尤健，事不關心日便長。
欲把酒藤凌翠嶠，醉餘起舞送重陽。
送同年楊元直持憲節湖南二首·其一
作者：馮時行
朝代：宋

天闊風高旆纛輕，江清沙白映揚舲。
西岷峻極開文紀，南斗昭垂並使星。
已見帆頭湖水白，猶看柂尾蜀山青。
祇應直上裁天詔，楚甸風烟暫一經。
送同年楊元直持憲節湖南二首·其二
作者：馮時行
朝代：宋

猶記瓊林插賜花，雲霄翮斷進塗賒。
形歸靜定幾生柳，道叩虛無類煮沙。
曉落秋風驚白髮，病瞻南極記丹砂。
願分九鼎刀圭力，留得殘年老種瓜。
送孫履道
作者：馮時行
朝代：宋

平生心印久相傳，出處窮通豈偶然。
且把新詩斟別酒，莫將離恨惱衰年。
步兵未必非奇士，太白惟知是謫仙。
待我休官彭澤去，約君同老白雲邊。
送常德翁知縣
作者：馮時行
朝代：宋

山多豺虎水蛟黿，萬里歸來只舊官。
莫問蒼生待君起，須知白髮見親難。
高蹤已逐飛鴻去，凡眼休將退鷁看。
得句驚人須寄我，時時要看老波瀾。
送張仁甫見何少卿續郎中二首·其一
作者：馮時行
朝代：宋

并州天下脊，人物見遺英。
亂復歸何處，貧甘送此君。
天高卿月滿，雲靜使星明。
二老恩波闊，扶衰强一行。
送張仁甫見何少卿續郎中二首·其二
作者：馮時行
朝代：宋

水驛風煙暝，江郊茅葦秋。
不關窮易老，自是客多愁。
自倚連城價，終艱一飽謀。
向非天下士，强項敢輕投。
送張卿赴西路憲
作者：馮時行
朝代：宋

不容巴國戀深仁，使節朝馳詔墨新。
山水兩川奇勝地，典刑三晉老成人。
使星正自臨東井，卿月元來照紫宸。
自是皋陶多邁種，歸毘舜德詠臣隣。
送楊元老召赴闕
作者：馮時行
朝代：宋

羣心周道直，萬國舜門開。
咫尺清虛地，精微擇異材。
光輝生錦里，合沓上蘭臺。
霄漢橫高翥，風雲接大來。
龜龍紛秘奧，奎壁煥昭回。
碧海浮城闕，丹梯近斗魁。
由來陞密勿，此地實胚胎。
早晚龍淵躍，從容衮職陪。
斯文歸黼藻，吾道久塵埃。
漢武威懷遠，周宣正化恢。
治源先簡儉，國本厚封培。
造膝心終啟，前籌力竟回。
正宜須弼亮，豈獨藉淹該。
疇昔先登際，聲名亦壯哉。
追風先蹙踏，戢翼更徘徊。
巨寶應難價，殊姿肯自媒。
中天懸日月，萬里忽風雷。
戮力銘鍾鼎，餘波及草萊。
故人元勃窣，晚節更摧頹。
料想憐枯肺，吹噓助酒杯。
送涪守何常卿十六韵
作者：馮時行
朝代：宋

一時周屏翰，千載漢循良。
寵渥分民社，疲羸頼紀綱。
洪恩隨雨潤，令問與風翔。
日月流年駛，江山別恨長。
已聞談舊政，方改視新章。
賤子千官底，曾依數仞牆。
迂愚真濫吹，浩蕩實包荒。
倦鳥棲林樾，哀鴻顧稻粱。
一廛聯戶版，餘惠及耕桑。
迨此徵黄速，還聞借寇忙。
江雲引行旆，峽樹遠歸檣。
亟欲承顔面，於焉寫肺腸。
麥秋驅病馬，山雨絕橫塘。
意去如飛鳥，身留類觸羊。
登臨空悵望，竚立更淒涼。
眷注期公久，趨瞻預可量。
送王公佩之瀘
作者：馮時行
朝代：宋

炎薰五月只須臾，底事書生亦渡瀘。
午影風凉槐繫馬，曉岑雲白杖挑壺。
見聞幽谷鶑遷木，氣類朝陽鳳集梧。
見說阿房曾有賦，聲名速爲詫東都。
送王子善移江津酒官一首
作者：馮時行
朝代：宋

相看相別意何如，見事蜂生正要渠。
挽袖一杯山月上，凝眸十里峽風徐。
衣冠苗裔烟塵際，京洛風流咳唾餘。
自此清愁欺老得，逢君重見爲驅除。
送開守解印
作者：馮時行
朝代：宋

窮冬自蕭疏，小壘玄雲開。
使君擲虎符，行矣何遽哉。
父老相與言，未言心已哀。
自云好使君，撫我如嬰孩。
天不爲我旱，人不爲我災。
使君今已行，力挽不可回。
舉手向父老，聽我勿我猜。
赤驥萬里足，瑶池倏往來。
伏櫪方丈間，何其等駑駘。
丹鳳隘寥廓，五湖看如杯。
修羽落樊籠，安得一毰毸。
驥非伏櫪姿，鳳當翔九垓。
使君稟天秀，磊磊真長才。
峽裏三家村，胡爲久徘徊。
况與艱運偶，中州漲胡埃。
天子急親賢，搜訪盡草萊。
一麾諒其微，千里良需材。
棄去自騰踏，爲國除禍胎。
父老休嗟惜，功勳在雲臺。
送馮獻道運使得岸字
作者：馮時行
朝代：宋

蜀江灧新肥，送客上霄漢。
別懷老易感，醉幘狂更岸。
春暄鼓氣全，風軟帆力半。
青雲隨步履，紫氣鬰几案。
清明銷積陰，當陽盛熙旦。
羣姦付嚴科，四海歸睿斷。
君行此其時，國光炳大觀。
况乃濟時須，礧砢真巨幹。
舉杯酬柂尾，爲賦鹿鳴亂。
雲從動巖穴，起我病痯痯。
溝壑未填委，胡爲甘屏竄。
日邊多故人，爲我致此段。
送馮貫道赴行在二首·其一
作者：馮時行
朝代：宋

路入丹霄起柂初，峽山晴色曙煙疏。
海深南斗臨天闊，江合西川直帝居。
禁漏深寒參佩玉，御爐香暖散衣裾。
遥知三接承恩罷，日影參差轉玉除。
送馮貫道赴行在二首·其二
作者：馮時行
朝代：宋

儒雅風流總不如，烝髦久合下旌車。
黄堂報政瓜初及，宣室傾賢席已虛。
楚樹迎船春去盡，吳蓮傍槳雨收餘。
留連物色題詩裏，健步傳呼有峻除。
遊君山值冰合不得進
作者：馮時行
朝代：宋

東畧扶桑還掛席，朔雪顛風經赤壁。
欲呼龍伯出珠宮，戲上君山吹玉笛。
仙人未熟長生酒，故遣玄冰凍湖口。
洞庭千里一鏡中，煙鬟黛抹空回首。
丹經素書舊巖丘，長歌歸去吾不留。
他年酒熟當勸客，鶴使相尋縉雲側。
遊寶蓮寺分韵得塵字
作者：馮時行
朝代：宋

路出青山近，招提更可人。
清心鐘磬響，遠跡簿書塵。
晚日池邊迥，秋風杖履親。
頻來一樽酒，不畏老僧嗔。
遊峨眉
作者：馮時行
朝代：宋

向來一紀登臨意，白髮頹齡才一至。
阮哭窮途真可笑，孔小天下或如是。
平生歷覽廓無礙，方稱老懷疏不緻。
安能却粧住雲霄，更不婆娑下平地。
遊峨眉十一首·其一
作者：馮時行
朝代：宋

聞說最佳處，深藏疊嶂間。
只須一兩屐，更入數重山。
架竹深猶渡，垂藤險可攀。
林泉未厭客，風雨不教還。
遊峨眉十一首·其一〇
作者：馮時行
朝代：宋

佛已歸無跡，吾當反自崖。
肺腸蠲墜露，衣佩結明霞。
陶令難忘酒，龐公亦有家。
下山人借問，姑射咤南華。
遊峨眉十一首·其一一
作者：馮時行
朝代：宋

雖知仙可學，酒盞喚淵明。
未遂山中隠，聊爲地上行。
留人垂雨意，送客走泉聲。
初上乘危慣，歸途更不驚。
遊峨眉十一首·其七
作者：馮時行
朝代：宋

豈但山儲秀，年多樹亦靈。
華夷供靜矚，參井入危經。
幽討真殊絕，神光却渺冥。
正當存不議，聊使俗迷醒。
遊峨眉十一首·其三
作者：馮時行
朝代：宋

蜀公愛山水，無不到牛心。
歲久無從問，詩亡不可尋。
雲堂環碧嶂，溪路擘青岑。
從僻須回杖，窮探不厭深。
遊峨眉十一首·其九
作者：馮時行
朝代：宋

攙天元有路，絕俗更無村。
孤眺臨崖觜，危升挽木根。
渺茫均遠邇，倏忽變明昏。
佛現驚搜句，巖前萬口喧。
遊峨眉十一首·其二
作者：馮時行
朝代：宋

薄宦非初志，幽棲有宿期。
勝遊宜數數，老境已垂垂。
山好無時見，雲閒逐處隨。
誅茅或未可，細路有人知。
遊峨眉十一首·其五
作者：馮時行
朝代：宋

緬想如天遠，由來路不賒。
快穿靈運屐，徑造普賢家。
仰睇雲霄遠，回觀錦繡華。
老難持浄戒，細細酌流霞。
遊峨眉十一首·其八
作者：馮時行
朝代：宋

巖巒皆創見，草木半無名。
翠削山山玉，光摇樹樹瓊。
嶺雲隨客袂，谷響答僧行。
清絕渾無寐，空山月正明。
遊峨眉十一首·其六
作者：馮時行
朝代：宋

萬山皆拱揖，蹲俯若臣隣。
初到最高處，誰爲第一人。
自驚渾俗骨，或湧半天身。
初夏猶深雪，難忘數飲醇。
遊峨眉十一首·其四
作者：馮時行
朝代：宋

絕嶺人人到，空迴亦大誇。
至人觀實相，凡眼眩空花。
有障猶隨牒，無心已出家。
普賢吾日月，歸屐候晴霞。
遊東郊以園林無俗情爲韵得情字二首·其一
作者：馮時行
朝代：宋

野寺日欲落，晚林煙自生。
霞文明遠水，鴉點背孤城。
酒盡無閒酌，茶粗得老烹。
歸來喜不寐，濩落稱余情。
遊東郊以園林無俗情爲韵得情字二首·其二
作者：馮時行
朝代：宋

散漫藤蘿外，飄然猿鶴情。
雲山如有舊，草木半無名。
隔竹寺幡出，前村砧杵鳴。
乾坤清絕地，猶覺是昇平。
遊樂磧江中石洲
作者：馮時行
朝代：宋

石出杖藜穩，沙暄牽興長。
半江鷗鳥地，三峽水雲鄉。
携客撐煙艇，開樽俯綠塘。
便當從此去，煙雨釣滄浪。
遊白鶴山
作者：馮時行
朝代：宋

草樹烟雲滿眼秋，長河橫嶺共悠悠。
覓歸未得登臨怯，與世相違俯仰愁。
萬里音書無過雁，百年心事倚危樓。
西風早晚催征馭，却向青衣江上遊。
遊石龍偶成寺僧通首坐飽歷叢林歸老此山故詩多及之
作者：馮時行
朝代：宋

飛泉撼琳球，羣山高崔嵬。
中有古道場，紫煙籠觀臺。
石門不施關，榮辱自不來。
霜鐘鳴萬壑，日出山霧開。
老僧挈筠籃，上山拾羹材。
歸煮南澗水，至味謝鹽梅。
食飽不下床，法身充九垓。
破衲一甲子，雲閒與徘徊。
我欲吐情語，銘之古巖隈。
雲切戒多事，勿聽龍作媒。
爲雨非不佳，世間多塵埃。
預恐爲雨罷，歸來污蒼苔。
遊雲泉寺
作者：馮時行
朝代：宋

人日訪山寺，春風能借溫。
柳橋通野水，柏徑隠重門。
泉竇來何處，梅花別有村。
從容尋後約，假榻卧雲根。
過鐵山驛
作者：馮時行
朝代：宋

來時趁作世情遊，歸去淒涼遣客愁。
萬事世間多反復，一生此地幾春秋。
天寒樹老葉全脫，水落岸高溪不流。
行路崎嶇縱難料，江湖付與一孤舟。
遺夔門故舊
作者：馮時行
朝代：宋

蜀江迸出岷山來，翻濤鼓浪成風雷。
掀天斡地五千里，爭赴東海相喧豗。
白鹽赤甲當道路，呀然拒之欲使回。
大山大水相較力，究轉稍肯開東隈。
山氣盛豪水氣怒，二氣停滀成胚胎。
離騷兮作文章祖，始知孕秀鍾英才。
曄曄令君出此地，得非千歲之根荄。
願祝君如此山水，滔滔岌岌風雲起。
人言富貴出長年，拭眼看君出奇偉。
功名落落麒麟閣，公當不負山與水。
如我頑鈍何爲者，剩買耕牛老東里。
郭信可索雲溪詩懶未能作戲成此寄以自解
作者：馮時行
朝代：宋

疏疏翠竹浄江沙，遠寄新詩特地誇。
月徑剩教添鬢雪，雲溪日放長苔花。
也知一决君無勇，豈是狂吟我欲賒。
琴鶴今朝隨小隠，詩篇明日寄烟霞。
鄂州南樓其下爲黄鶴樓故基
作者：馮時行
朝代：宋

今日南樓獨上時，西風無復片雲飛。
天連江水去不盡，雲傍遠山閒自歸。
鸚鵡巧言終掇禍，麒麟高舉亦知幾。
詩翁仙子今何在，徙倚欄干送落暉。
酴醿
作者：馮時行
朝代：宋

萬仙同駕碧雲翔，容與人間散異香。
梅似前賢長隔世，酒真同氣莫相忘。
流鶑夢斷驚風雨，落月魂銷映雪霜。
春暖日長無一事，飛花片片倚胡床。
醉落魄·一斛珠
作者：馮時行
朝代：宋

點酥點蠟。憑君盡做風流骨。漢家舊樣宮妝額。流落人間，真個沒人識。佳人誤撥龍香覓。一枝初向煙林得。被花惹起愁難說。恰恨西窗，酒醒烏啼月。
重陽登翠圍亭亭廢十年竹柏蓊然殊蔽遠眼命寺僧芟除剪伐屏翳豁開林巒杳靄殆丹山之絕勝處也與同遊分韵賦詩以老杜開林出遠山爲韵得遠字
作者：馮時行
朝代：宋

林樾失洗沐，叢灌老偃蹇。
坐令軒豁地，雍穆成奧閫。
千年李峨眉，孤調絕攀挽。
徑欲剗君山，笑看湘水遠。
我來此亭上，造化閲舒卷。
何堪浩蕩意，鬰鬰仰若俛。
蘭蕙生當門，尚爾付鍤畚。
大材廊廟具，顧此何衮衮。
石角礪霜斧，一斬三百本。
圖事欲大快，不復計小損。
天地英氣歸，川原勝魂返。
鏡開水灧灧，龍轉山蜿蜿。
卧虹踏歸市，融雲護春墾。
晴光蕩芳酌，中筵舞蹲蹲。
黄花壓客帽，胡床秋風穩。
萬象競參揖，相見一何晚。
通塞有時運，明晦理相反。
干戈天地閉，撫事切深悃。
痛澆磈磊胸，不復效老阮。
鈴齋
作者：馮時行
朝代：宋

亂離固多事，賢哲有要領。
一切本仁義，條教日月炳。
邦民用不犯，閉閣自非省。
猶能肖蓋公，使我醉清浄。
春風花滿門，午夢日轉影。
先已戒鈴下，吏至無輒請。
關山月
作者：馮時行
朝代：宋

胡笳吹斷朔風起，霜結層冰斷遼水。
殺氣橫空月上遲，草色蕭瑟邊風悲。
萬里征夫齊悵望，操兵初入沙場廣。
將軍樊噲勇敢兒，肉食萬里班超相。
天兵乘障驅貔貅，寶劍欲斷單于頭。
輕生百戰百勝罷，塞原積骨誰能收。
至今唯有關山月，樂府聲中愁不絕。
阻雪
作者：馮時行
朝代：宋

朔風飄正急，客况老難禁。
問路迷南北，携笻探淺深。
地驚盈尺許，杯喜十分斟。
梅蕊如相識，暗香何處尋。
除夕
作者：馮時行
朝代：宋

峽裏江山暮，愁邊日月窮。
酒濃新不飲，春近舊多慵。
歲事橫胸臆，年華入鬢蓬。
明朝有王會，心與蜀江東。
陽春曲
作者：馮時行
朝代：宋

柳带抽春寒氣淺，風光曉引春樓怨。
關山行人久不歸，鸞瘦舞腰雙綬緩。
錦書難寄北征鴻，歸飛海燕翻晴空。
芳菲韶景伴愁老，蘭苑桃花落照紅。
隠甫聖可子儀同遊寶蓮分韵得郭字
作者：馮時行
朝代：宋

海縣一廛市，天地一郛郭。
跼蹐礙高厚，而况自羈絡。
末俗競芒忽，訟紙霜葉落。
平心作巨帚，一掃付清廓。
無事我所得，超然解塵縛。
天浄鏡磨垢，日炫眼刮膜。
野水照曳杖，山煙薦飛屩。
清朋璠璵姿，興寄相領畧。
世間出世間，秋風古蘭若。
翠巘拂觚稜，紫蘇濫關鑰。
晨鐘隠町疃，香霧散林薄。
竹密萬夫靜，樹迸蒼虯躍。
黏壁篆乾蝸，簷絲下晴蠖。
蒲團便熟倚，茗碗快自瀹。
性與香火冷，身脫簿領虐。
理窟深探討，迷津銳疏鑿。
心期跨汗漫，知音付丘壑。
俯仰三十秋，痛被造化謔。
貧窮道味勝，老大世故約。
妄念春朝冰，不作間市瘧。
出據廊廟地，入分禽鳥樂。
時來屈伸指，胸次何綽綽。
一官弛負擔，五斗代菑穫。
看山未害廉，塵迹詎可削。
倦鳥爭暝樹，短景轉修閣。
一來固未厭，再至良不惡。
明日復命駕，便道過龍鶴。
雙飛橋
作者：馮時行
朝代：宋

巨木架長虹，橫跨驚湍上。
有如排世難，出力貴用壯。
行人知寶地，非此欲何嚮。
因懷濟川功，作詩鑱絕嶂。
雨中書事
作者：馮時行
朝代：宋

昨夜風吹茅葦紛，今朝急雨洗崖痕。
山山霞沒江喧枕，樹樹鳩鳴雲到門。
隠几真心開暝照，繙書老膝痹危蹲。
山居染得疏慵病，無復功名皓首論。
雪中用黄太史韵
作者：馮時行
朝代：宋

密雪誰人巧擬鹽，初飛仍带雨廉纖。
夜吹玉笛滿浮酒，曉看遥山高捲簾。
方積銀杯翻過馬，欲銷冰筯插疏簷。
不堪時傍潘安鬢，華髮朝來覺驟添。
雲安下巖二首·其一
作者：馮時行
朝代：宋

繫纜江沙靜，杖藜巖谷春。
花依竹色好，草入漲痕新。
占笋苔初破，嘗梅客遽顰。
篙師勿槌鼓，幽興苦留人。
雲安下巖二首·其二
作者：馮時行
朝代：宋

曩遊成斷夢，再至是陳人。
攬景追前跡，尋詩拂舊塵。
孤松難破凍，細草易生春。
晴日江天好，凭欄愁更新。
雲巖
作者：馮時行
朝代：宋

樅陽之陽羌廬峰，千巖萬壑雲濛濛。
仙人往往遊其中，安期羨門喬與松。
天或使之爲扃封，咫尺象外不可通。
我昔杖履秋將窮，洞宮蕭森還遽匆。
至今魂夢江南東，聞君斸石蒼崖穹。
下燕衆客幽襟同，君真庶幾羌俗翁。
作詩疾驅勤僕僮，斬薙薈蔚煩祝融。
木章竹箇羣巔空，要使恢廓無蔽蒙。
指麾八極呼雲風，坐與九江爭俊雄。
當有騎鶴來遐沖，與君論道如崆峒。
去之勿疑求大功，慎勿顧此杉楠楓。
青玉案
作者：馮時行
朝代：宋

年時江上垂楊路。信柱杖、穿雲去。碧澗步虛聲裡度。疏林小寺，遠山孤渚，獨倚闌干處。別來無幾春還暮。空記當時錦囊句。南北東西知幾許。相思難寄，野航蓑笠，獨釣巴江雨。
題三峰
作者：馮時行
朝代：宋

古院無人僧作佛，碧潭有水魚化龍。
當年矩諾小遊戲，一石擊碎成三峰。
題友人南北江山圖
作者：馮時行
朝代：宋

地廓秦山壯，天涵海甸寬。
十年經眼處，萬里入毫端。
戶牖開千嶂，風煙老一竿。
已無圭組累，圖畫不空看。
題報恩方丈宋子展所作墨竹
作者：馮時行
朝代：宋

叢筠抱清節，茂若含幽翠。
孤樹老風霜，空枝少春意。
其中有磐石，人莫知其器。
堅頑如我心，脫盡榮枯累。
畫不與詩謀，詩輒窮微理。
何時逢畫郎，忘言笑相視。
題岳陽樓
作者：馮時行
朝代：宋

洞庭涵浸八百里，岳陽樓高跨湖尾。
天空地迥豁疏襟，有客臨風來徙倚。
是時窮冬天氣昏，慘淡愁殺湘君魂。
層欄半落煙氛外，浩蕩猶恐旋乾坤。
異時清霄玉鑑白，空明月路飛仙客。
明朝露華洗七澤，萬頃寒光天一色。
眼中未見此境好，他日扁舟吾未老。
題張粹夫萬卷樓
作者：馮時行
朝代：宋

儒生讀書不貴書，枕頭閣脚醉夢餘。
反不若浮屠，寶貝爲函金作字。
海龍扶出凌空虛，君今收拾一萬卷。
置在高樓截雲漢，想當日月出沒間。
玉軸牙籤互璀璨，我欲牽車駕黄犢。
往發縑緗煥心目，論孟久荒緣老病，請君爲我刪嚴令。
題村居
作者：馮時行
朝代：宋

荆棘叢中少避鋒，歸來袖手十春冬。
茅簷去市遠更遠，樵路入山重復重。
雲與好閒長作伴，虎知聞道亦相容。
濁醪寄釀枯松腹，夜醉南山最上峯。
題梵音水野亭
作者：馮時行
朝代：宋

三宿離桑下，棲遲向一年。
無來元謾爾，欲去也淒然。
峽路梅隨馬，吳江柳繫船。
此生無再到，題字寄山泉。
題楊毅肅十馬圖
作者：馮時行
朝代：宋

平生仰聞毅肅公，南征北伐開駿功。
所乘十馬有圖畫，今觀逸氣猶追風。
當時血戰冒飛矢，一中鈎膺一貫耳。
功名富貴豈偶然，請看將軍出萬死。
紹興壬戌之仲冬，李嚴城頭霜月空。
夜深無寐開素軸，感時撫事三歎息。
題楊氏清福亭
作者：馮時行
朝代：宋

幾年瀕江種松竹，鬰鬰葱葱蔽江曲。
猶有楊侯舊子孫，更結高亭貯寒綠。
東家殺賊印鑄金，西家言事腰胯玉。
一樽徑醉我不知，不待招呼風月足。
有客胸中抱經濟，才高正患功名促。
閒爲清福非吾事，乞與此亭作佳目。
主人再拜不敢讓，願作閒人老林麓。
江平酒熟夜收釣，鴨肥稻香朝坦腹。
此時寄語惡長官，勿遣追胥駭僮僕。
題毛祖房屋壁
作者：馮時行
朝代：宋

卜築縉雲山下村，縉雲山色青滿門。
承當春色花成段，領略朋簪酒滿樽。
盡去機關馴虎豹，略推愷悌赦雞豚。
要知餘慶須彌遠，堂上森然見子孫。
題涪陵楊彥廣薰風亭
作者：馮時行
朝代：宋

身世如浮雲，百年一飄忽。
古人事業在，已腐蒿里骨。
惜哉薰風亭，勁翰儼突兀。
想當揮灑際，浩氣漲溟渤。
迄茲變故後，同好亦泯沒。
散帙落危睇，作亭煥新揭。
超然盛德後，清芬念貽厥。
亦聞爽塏地，山水皆秀發。
曠蕩敞遐眺，葱蒨羅翠樾。
勝遊集簪履，有酒備百罰。
異時太真園，絳樹山硉矹。
吾其解煩鞅，長風卧煙筏。
問津鷗鳥外，亭上散白髮。
飄飄揖薰風，解带脚不襪。
咀嚼清冰圓，內洗肝肺渴。
嗚呼蒼梧遠，瑶琴久衰歇。
於焉慰永懷，森森來披拂。
耿耿入疏襟，更欲遲華月。
題漢初東巖
作者：馮時行
朝代：宋

疏官寂寂解行衣，脫木蕭蕭立翠微。
江带暝煙隨意曲，鳥翻落日向人歸。
題瀘南石𥒁灘
作者：馮時行
朝代：宋

雲間依約起樓臺，江上遥觀眼豁開。
初謂僧房有鐘磬，那知人戶半蒿萊。
一生夢幻本如此，過眼浮雲安在哉。
獨倚斜陽弔今古，亂鴉飛處一舟回。
題王與善隠軒
作者：馮時行
朝代：宋

苦節風塵際，甘心季孟間。
祿微幾飲水，眼冷只看山。
江綠鷗千點，簷疏月半環。
飽諳清浄趣，渾未覺天艱。
題綦母氏孝友堂詩
作者：馮時行
朝代：宋

高堂麗丹雘，燕衎謝迫隘。
揭名屏物色，所取一何邁。
艱難丕平後，南陔日廢壞。
借鋤記父恩，紾臂飽兄嘬。
惟君肖古先，學識洞源派。
尊承天倫重，愧赧絕纖芥。
遥遥曾閔心，千載知勉勵。
雍穆粹閨閫，里閈消螫蠆。
培植誕嘉種，芟藴殄莠稗。
善積慶自餘，福履可不卦。
斯堂寄丹抱，永煥曾玄戒。
白華粲堂下，紫荆老不殺。
吁嗟嗣芳烈，世世勿剪拜。
感激自成詩，謾往致壁疥。
題蔡雲叟山居
作者：馮時行
朝代：宋

茅屋依雲晚未收，一門山色倚寒流。
戲簷黄雀驚彈劍，飲水鳥猿看放鈎。
醉卧落霞斜枕手，高吟晚日更昂頭。
朝廷莫問安邊策，人在深山笑五侯。
題蘇慶嗣睡樂軒
作者：馮時行
朝代：宋

六鑿森劍戟，一枕寄華胥。
睡覺既殊轍，睡兮真樂歟。
達人藴大觀，方寸包太虛。
憂樂兩不知，寤寐常如如。
昔也蝶栩栩，今焉周蘧蘧。
而今我法中，無欠亦無餘。
以睡爲樂邪，不睡寧非渠。
然則此軒名，無乃滯一隅。
蘇子笑而應，斯豈真吾居。
飄流閲世故，早覺心地初。
今古一偃仰，天地一蘧廬。
揭名聊爾爾，至言恐驚愚。
題虎丘
作者：馮時行
朝代：宋

海甸平無際，突阜如踞虎。
杉松閟巖壑，殿閣煥藻黼。
老眼凌雲煙，吳會略可俯。
昔遊恍如昨，歲月不勝數。
老矣愜重來，病倦喜欲愈。
况復偕賢彥，清罇侑歌舞。
高談聞善謔，錦繡落英吐。
籬菊粲佳節，山屐霽淫雨。
蜀客萬里外，艱虞棘肺腑。
摧頹已無氣，頼此作一鼓。
却欲挽長江，快意洗天宇。
且復置是事，秋風送歸櫓。
題郭信可琴中趣軒
作者：馮時行
朝代：宋

泠泠接吾耳，塵爾非真精。
大音寂無響，瓦礫如雷鳴。
古今滯迷妄，溜溜塵所縈。
落葉隨水去，顛風吹殘英。
道人了本源，超然契無生。
銷鎔天所假，浩蕩還空明。
視聽非耳目，况復求音聲。
竹木閟漁社，衡茅落初營。
杖藜候晚收，曳履看春耕。
無爲萬物逝，不言四時行。
情塵泯絕處，大地皆䪫韺。
淵明出醉語，能與此理并。
見之偶一笑，呼兒署南榮。
莫作如是觀，吾軒本無名。
題香積寺
作者：馮時行
朝代：宋

撥草詹風日，招提重訪尋。
雪如將路斷，雲實助山深。
密印傳初祖，英風嗣少林。
我來聊借榻，靜夜聽龍吟。
題黄氏所居
作者：馮時行
朝代：宋

環翠五六里，深藏三四家。
風高鳴雁序，春暖茁蘭芽。
門巷分楠直，溪流带竹斜。
我來風雪曉，倚杖看梅花。
食笋
作者：馮時行
朝代：宋

錦籜初開玉色鮮，烹苞葅脯盡稱賢。
絕能加飯非無補，浪說冰脾苦不便。
一日偶無慵下箸，四時都有不論錢。
寒儒氣味都休問，準擬凌風作瘦仙。
驀山溪
作者：馮時行
朝代：宋

艱難時世。萬事休誇會。官宦誤人多，道是也、終須不是。功名事業，已是負初心，人老也，發白也，隨分謀生計。如今曉得，更莫爭閒氣。高下與人和，且覓個、置錐之地。江村僻處，作個老漁樵，一壺酒，一聲歌，一覺醺醺睡。
龍鶴禱雨
作者：馮時行
朝代：宋

地靈丘壑邃，危路入紫煙。
藤蘿閟尺水，中有龍潛淵。
青曦弄驕暉，紹興丙辰年。
嗷嗷周餘民，生理諒難全。
令尹謝不敏，來上天公牋。
一念如絲芒，已斡造化權。
夜半雷繞山，雨出山之巔。
凌晨眺四郊，草木亦欣然。
民戴神之休，次謂令尹賢。
賢則吾豈敢，庶逭失職愆。
甲兵久不洗，風霾漲塵寰。
茲事非神助，誰其蕩腥羶。
物極理必反，否泰如循環。
神龍儻有意，速起飛九天。
南山留題
作者：馮晦
朝代：宋

南山之景幽且清，臺亭上下知幾層。
王吳妙手寫不得，若非造物其誰能。
南紀樓
作者：馮杞
朝代：宋

豈忍輕離江漢州，去思日夜逐東流。
可憐南紀樓前路，常與邦人憶蔡侯。
句·其一
作者：馮杞
朝代：宋

人物英雄故沔州，嶓岷千古奉雙流。
句·其二
作者：馮杞
朝代：宋

誰知江漢壺中地，別有蓬瀛物外天。
咏歸亭
作者：馮椅
朝代：宋

弓轉寒溪月一灣，下臨虎豹踞斕斑。
林煙開處飛層閣，雲市窮頭護遠山。
衿佩光陰弦誦裏，舟梁人物畫圖間。
紅塵堆案那能到，只有漁舟自往還。
勸諭賑濟詩
作者：馮楫
朝代：宋

我朝未第日，鄉間逢歲饑。
兩率閭里人，相共行賑濟。
饑民僅得食，免困餓而斃。
及我登第後，被罪歸田里。
尋復拜召命，迤邐治行計。
忽見道途間，小兒有遺棄。
復自勸鄉邦，割己用施惠。
日飯八千人，八旬乃休止。
于時已麥熟，糧食相接濟。
我始趨行朝，蒙恩長宗寺。
初本不望報，人以爲能事。
利司具切奏，還官不容避。
今年又少歉，我適帥瀘水。
無戶備飯食，所濟俱用米。
聊舍三百斛，十中活一二。
又以一千石，減價平行市。
每石減十錢，庶幾無湧貴。
更有不熟處，資簡潼川類。
計用減價糶，所祈均獲濟。
我非財有餘，但愍民不易。
一時所施行，樂爲之識記。
施經偈
作者：馮楫
朝代：宋

我賦躭痂癖，有財貯空虛。
不作子孫計，不爲車馬速。
不充玩好用，不買聲色娛。
置錐無南畝，片瓦無屋廬。
所得月俸給，唯將贖梵書。
萬里遣迎介，崎嶇涉長途。
奉安大剎中，開示諸迷徒。
庶幾披閱者，咸得入無餘。
古佛爲半偈，尚乃捨生軀。
我今以財施，痛楚不侵膚。
以我較古佛，苦樂萬倍殊。
所以不惜財，非是稟性愚。
借問借財人，終日較錙銖。
無常忽地到，寧免生死無。
臨終頌
作者：馮楫
朝代：宋

初三十一，中九下七。
老人言盡，龜哥眼赤。
自詠
作者：馮楫
朝代：宋

公事之餘喜坐禪，少曾將脇到床眠。
雖然現出宰官相，長老之名四海傳。
題枯髏圖
作者：馮楫
朝代：宋

形骸在此，其人何在。
乃知一靈，不屬皮袋。
衆樂亭
作者：馮浩
朝代：宋

嘗聞衆樂亭，未窺衆樂景。
今蒙貺新詩，若得蹔觀省。
萬象盈紙來，孤風隨筆騁。
丹青慚近功，造化與遥領。
因識主人懷，殆非郡侯政。
所寄嬉游中，期歡衆庶競。
無俾一夫愁，將和四時盛。
此而推是心，況乎持大柄。
青山綠水佳，百草千花勝。
吾將因宦游，異日細謠詠。
送程給事知越州·其一
作者：馮浩
朝代：宋

前歲虎符纔罷府，此時龍節復行臺。
江湖遠地雖勞力，大紫中楹正擇才。
召伯甘。
送程給事知越州·其二
作者：馮浩
朝代：宋

棠歌舊治，并州竹馬喜重來。
莫將華髮嗟寒素，會見青雲道路開。
題招題院靜照堂
作者：馮浩
朝代：宋

寶坊新構斷塵飛，宴坐朝朝內外宜。
一自覺來無相見，久忘言後少人知。
天中月滿雲收夜，海底珠明浪靜時。
頓向此間超十地，願將安定證群疑。
春日田園雜興
作者：馮澄
朝代：宋

編闌春思倩吟鞭，著面和風軟似綿。
黄犢烏犍秧穀候，雄蜂雌蝶菜花天。
把鉏健婦踏烟壟，抱甕丈人分野泉。
忙事關心在何處，流鶑不聽聽啼鵑。
句
作者：馮澥
朝代：宋

臘腊批紅玉，霜梨割紫金。
祝融峰
作者：馮濬
朝代：宋

手執筇敲結佩刀，直趨危頂一峰豪。
回頭朝市聲聲遠，接武烟霞步步高。
天上召雷池水漲，人間禱雨穴風號。
九千七百三十丈，翠壓江湖幾點濤。
宣和七年十二月二十一日就睿謨殿張燈預賞元宵曲燕應制
作者：馮熙載
朝代：宋

化工欲放陽春到，先教玄冥戮衰草。
層冰封地萬木僵，誰向雪中探天巧。
璿璣星回斗指寅，羣芳未知時已春。
人心蕩漾趁佳節，燈夕獨冠年華新。
昇平萬里同文軌，井邑相連通四裔。
蘭膏競吐夜烘春，和叔回車避義轡。
巍巍九禁倚天開，溫風更覺先春來。
試燈不用雨花落，迎陽爲卻寒崔嵬。
宣和初載元冬尾，瑞白纔消塵不起。
穆清光賞屬欽鄰，錦繡雲龍頒宴喜。
初聞傳詔開睿謨，步障幾里承金鋪。
調音度曲三千女，正似廣樂陳清都。
遏雲妙唱韓娥侶，回雪飛花稱獨步。
千春蟠木效地英，獻壽當筵豈金母。
上林晚色煙靄輕，景龍遊人歡笑聲。
霞裾月佩擁仙仗，翠鳳挾輦趨平成。
銅華金掌散晶彩，翠碧重重簇珠琲。
先從前殿望脩廊，日出綺霞紅茜海。
神光通透雲母屏，驪龍出舞波濤驚。
煌煌黼座承天命，座下錯落如明星。
榻前玉案真核旅，獸炭銀爐夜初鼓。
憲天重屋訝雲屯，崇道簫臺疑蜃吐。
前楹火柱回萬牛，蘭卿璧碎色光浮。
周圍照耀眼界徹，冰壺漾月生珠流。
點點金錢盡銜璧，豹髓騰輝粲銀礫。
絲篁人籟有機緘，繳繹清音傳屋壁。
須臾隨蹕登會寧，如驂鸞鶴遊紫清。
彩蟾倒影上浮空，纖雲不點惟光明。
四壁垂簾圍暖玉，銀釭吐艷相連屬。
棼楣橫带碧玻璃，一朵翠雲承日轂。
萬光閃爍爭吐吞，燭龍銜耀輝四崑。
又如電母神鞭馳，金蛇著壁不可捫。
端信奇工通造化，豈比優人能幻假。
丹青漫數顧虎頭，盤礴解衣催客寫。
此時帝御鈞天台，紫垣兩兩明三臺。
尚方飲器萬金寶，古玉未足誇雲雷。
帝傍侍女雲華品，玉立仙標及時韻。
四音促柱泛笙簫，應有翔鸞落千仞。
龍瓶瀉酒如流泉，御廚絡繹紛珍鮮。
榻邊爭欲供天笑，快倒頗類鯨吸川。
厭厭夜飲方歡洽，玉漏頻催鼓三疊。
金門初下醉歸時，正見冰輪上城堞。
微臣去歲陪清班，惡詩誤辱重瞳觀。
小才易窮真鼠技，再賦愈覺相如慳。
題武夷·其一
作者：馮端榮
朝代：宋

繰得春蠶不值錢，幾時南畝解豐年。
小臣無計紓民力，稽首虛皇一炷烟。
題武夷·其二
作者：馮端榮
朝代：宋

花滿晴烟樹滿雲，我來寧是學仙人。
願將九曲溪頭水，散作年年百里春。
庵
作者：馮脩之
朝代：宋

孤庵半掩門，竹外見前村。
地僻山容靜，天陰日色昏。
風琴鳴木杪，水樂漱雲根。
蒼壁題詩處，淋漓醉墨痕。
題壁
作者：馮興宗
朝代：宋

眼俗難觀古，時間只順天。
平生羞詭遇，投老更加鞭。
風月樓
作者：馮艾子
朝代：宋

平揖雙峰俯霽虹，近窺喬木欲相雄。
一溪流水一溪月，八面疏欞八面風。
取用自然無盡藏，高寒如在太虛空。
落成恰值三秋半，爲我吹開白兔宮。
耆英會詩
作者：馮行己
朝代：宋

書稱五福壽爲先，有德人方得壽延。
自媿櫟樗非遠器，誰應齒髮亦遐年。
立身官未三公貴，推老名陪二相賢。
喜把衰容模梵宇，慚無纖效勒燕然。
當時遭遇承陶冶，今日光榮預燕筵。
從此洛城增勝概，又新重作畫圖傳。
登齊山
作者：馮褎然
朝代：宋

萬山森玉寒如削，一騎奔塵去欲飛。
路闊並鞍同笑語，酒酣執手話依違。
英名他日垂青史，好語今朝紀翠微。
三月錢塘江上道，莫歌金縷易忘歸。
臨終頌
作者：馮觀國
朝代：宋

平生無町畦，任真但落魄。
爛醉是生涯，天地爲棺槨。
謝人
作者：馮觀國
朝代：宋

踏遍紅塵四百州，幾多風月是良儔。
朝來應笑酡顔叟，道不相侔風馬牛。
述懷
作者：馮觀國
朝代：宋

落魄塵寰觸處然，深藏妙用散神仙。
筆端間作龍蛇走，壺裏常挑日月懸。
漫假人倫來混世，只將酒盞度流年。
潛修功行歸何處，笑指瀛洲返洞天。
酒間作
作者：馮觀國
朝代：宋

南北東西總是家，自知身命屬煙霞。
只因貪戀一杯酒，誤却碧桃千樹花。
題化龍坊酒樓壁
作者：馮觀國
朝代：宋

若問先生歸去來，此行直是到天台。
碧桃瑶草紫芝熟，到日須容醉玉杯。
題棟
作者：馮觀國
朝代：宋

水非溝壑龍方卧，木是梧桐鳳始栖。
莫道男兒無去路，碧霄雲外有仙梯。
題義門胡氏華林書院
作者：馮起
朝代：宋

華林仙野近南昌，聞說幽奇景異常。
竹翠松寒籠藥圃，水清山秀繞書堂。
詞登科第名尤振，恩表門閭道愈光。
我恨方爲簪組累，莫同吟嘯白雲房。
題慈谿慶安寺古松
作者：馮輗
朝代：宋

寒松一幹老蒼蒼，古寺門前歲月長。
匠伯偶圖舟楫利，禪翁方患斧斤傷。
得全此日同齊櫟，勿翦他年比召棠。
可但與君期久遠，相將俱列大夫行。
淳熙壬寅沿檄游洞天
作者：馮鋼
朝代：宋

洞府深沈別有天，翬飛樓閣聳晴烟。
詩傳玉局驚凡目，丹就金爐記昔年。
翠湧千波橫絕壁，風吹萬籟入飛泉。
他時待我功成後，卜室青山絕世緣。
和榴皮題壁韻
作者：馮開元
朝代：宋

萬里間關辭蜀道，六年前後到西餘。
雖無泰華寄來樹，且讀人間未見書。
句
作者：馮顯
朝代：宋

甲子循環幸一終。
句
作者：駱仲舒
朝代：宋

張鴻詩在楞伽峽，韓愈碑留燕喜亭。
句
作者：駱儒賓
朝代：宋

烹羆籜龍新上筯，修來秧馬尚依牆。
游洞霄
作者：駱安基
朝代：宋

捫蘿探得雲根路，直入雲山最深處。
主人心似青山閒，雲亦無心自來去。
與廖檢法同行口占分水嶺詩·其一
作者：駱羅憲
朝代：宋

山路相隨步步高，忘懷携手上嵯峨。
掀髯長嘯青雲去，回首躋攀有許勞。
與廖檢法同行口占分水嶺詩·其一〇
作者：駱羅憲
朝代：宋

驛路新安掌面平，揚塵從此去朝京。
清風只欠蒼松立，留待他時我種成。
與廖檢法同行口占分水嶺詩·其七
作者：駱羅憲
朝代：宋

天開萬象真圖畫，日照千林古錦機。
立馬溪邊看不足，夷猶直待月生輝。
與廖檢法同行口占分水嶺詩·其三
作者：駱羅憲
朝代：宋

山從頂上分閩越，四面群峰簇仗齊。
自是心同天廣大，不妨眼趁地高低。
與廖檢法同行口占分水嶺詩·其九
作者：駱羅憲
朝代：宋

端明遺愛在南臺，百萬喬松手自栽。
欲喚清風滿江左，崢嶸頭角且安排。
與廖檢法同行口占分水嶺詩·其二
作者：駱羅憲
朝代：宋

世上平生懶所更，有懷真欲倣淵明。
無端喚作鉛山尉，剛替渠人負弩行。
與廖檢法同行口占分水嶺詩·其五
作者：駱羅憲
朝代：宋

勉强驅馳力不堪，筍車肱曲睡方酣。
思歸夢逐來時路，無奈杜鵑聲兩三。
與廖檢法同行口占分水嶺詩·其八
作者：駱羅憲
朝代：宋

樓前山色古今景，樓外溪聲日夜雷。
靜坐焚香讀周易，丁寧莫放俗人來。
與廖檢法同行口占分水嶺詩·其六
作者：駱羅憲
朝代：宋

數聲猿叫閩山月，千里思家欠羽翰。
疑怪五更衾枕冷，霜壺凜凜逼人寒。
與廖檢法同行口占分水嶺詩·其四
作者：駱羅憲
朝代：宋

盡道今年雨意稠，踏歌芒時偏東疇。
微官祇有年豐願，一飽高眠萬事休。
西園席上記事
作者：駱適正
朝代：宋

花隨春盡覓無痕，尚續餘歡索侑尊。
一曲未終人已去，西園燈火欲黄昏。
冬日观河清
作者：马世德
朝代：宋

邑宰崇明祀，侵晨苦见邀。未能乘快骑，且复御轻轺。瑞应黄流碧，晴清戾气消。今朝风日暖，临水且逍遥。
冬日观河清
作者：马世德
朝代：宋

邑宰崇明祀，侵晨苦见邀。
未能乘快骑，且復御轻轺。
瑞应黄流碧，晴清戾气消。
今朝风日暖，临水且逍遥。
三山
作者：马之纯
朝代：宋

九华境上曾亲历，五老峰前亦屡过。不似三山殊媚好，何须千仞极嵯峨。翠围宛似屏间画，绿折全如水上波。况与沧江苦相近，见来心眼定如何。
三山
作者：马之纯
朝代：宋

九华境上曾亲历，五老峰前亦屡过。
不似三山殊媚好，何须千仞极嵯峩。
翠围宛似屏间画，绿折全如水上波。
况与沧江苦相近，见来心眼定如何。
不受暑亭
作者：马之纯
朝代：宋
体裁：七言律诗

驱车曾向暑中来，望见尘襟已豁开。袅袅羊肠知几折，亭亭凤翅与俱回。渭川沮洳何如此，佛国清凉亦快哉。久坐不禁清雾湿，却须酒力唤春回。
东冶亭
作者：马之纯
朝代：宋

旧时只说东西冶，今日转为长短亭。无奈梅花临水白，可堪柳色向人青。十分潋滟苦难把，三叠凄凉谁忍听。不道离愁堆满屋，往来车马放教停。
东冶亭
作者：马之纯
朝代：宋

旧时只说东西冶，今日转为长短亭。
无奈梅花临水白，可堪柳色向人青。
十分潋滟苦难把，三迭凄凉谁忍听。
不道离愁堆满屋，往来车马放教停。
东山谢安
作者：马之纯
朝代：宋

人物江南第一流，居常不肯利名求。壮年甘向东山隐，暇日须将妓女游。既与斯人尝共乐，固应有患即同忧。后来一为苍生起，破敌成功祇坐筹。
东山谢安
作者：马之纯
朝代：宋

人物江南第一流，居常不肯利名求。
壮年甘向东山隠，暇日须将妓女游。
既与斯人尝共乐，固应有患即同忧。
后来一为苍生起，破敌成功祇坐筹。
乌衣巷
作者：马之纯
朝代：宋
体裁：七言律诗

依依燕子可怜生，相向于人真有情。不道华堂曾止息，如今穷巷莫经营。六朝盛事同流水，千载遗踪只旧城。白日飞忙难话此，话时须等夕阳明。
二十四航
作者：马之纯
朝代：宋
体裁：七言律诗

秦淮二十四浮航，何似高高虹作梁。恐有兵戎来暮夜，可除扳索当城隍。淮深尚欲横鞭渡，河广犹将一苇杭。好是维持令有道，却将夷狄守封疆。
仪贤堂
作者：马之纯
朝代：宋

鹤发庞眉四老人，鹑衣蹑履一何贫。堂中论事君心喜，寺里谭经众说新。蜀杰仉■皆古字，角黄园绮定前身。胡为朝士无人识，惟有昭明极见亲。
仪贤堂
作者：马之纯
朝代：宋

鹤髮庞眉四老人，鹑衣蹑履一何贫。
堂中论事君心喜，寺裏谭经众说新。
蜀杰仉{黹端}皆古字，甪黄园绮定前身。
胡为朝士无人识，惟有昭明极见亲。
佛窟寺
作者：马之纯
朝代：宋

牛头山上有深隈，佛窟何人向此开。过去辟支还示见，分明弥勒又生来。刀如敝尽锋何在，形若销亡气莫回。死复受形胎可入，有无真妄使人猜。
佛窟寺
作者：马之纯
朝代：宋

牛头山上有深隈，佛窟何人向此开。
过去辟支还示见，分明弥勒又生来。
刀如敝尽锋何在，形若销亡气莫回。
死復受形胎可入，有无真妄使人猜。
促粧钟
作者：马之纯
朝代：宋
体裁：七言律诗

禁鼓城头报五更，景阳楼上打钟声。祇疑髣髴天将晓，不省徘徊月尚明。闪闪青灯星户缀，松松绿鬓雾窗横。蜂黄蝶粉都描得，那有鸦儿画不成。
八功德水
作者：马之纯
朝代：宋

钟山有岭号屏风，碧石青林一径通。听得山腰鸣陆续，看来海眼净浺瀜。初尝但得烦心解，再饮能令百虑空。软美轻清无限好，经中所说正相同。
八功德水
作者：马之纯
朝代：宋

钟山有岭号屏风，碧石青林一径通。
听得山腰鸣陆续，看来海眼浄浺瀜。
初尝但得烦心解，再饮能令百虑空。
软美轻清无限好，经中所说正相同。
冥漠君墓
作者：马之纯
朝代：宋
体裁：七言律诗

经营东府役纷纷，掘土城壕得古坟。便见双棺垂欲朽，不知何世了无闻。遂令移殡北墉上，仍与号为冥漠君。万事到头成幻灭，祭时犹读惠连文。
凤凰台
作者：马之纯
朝代：宋
体裁：七言律诗

凤凰不见祇空台，底事台存凤不来。应到缑山还且住，定游阿阁不能回。江山不改当时旧，宾客何妨尽日陪。待作箫声勾唤处，有时飞舞下云堆。
劳劳亭
作者：马之纯
朝代：宋

谁把劳劳目此亭，从来于此送人行。三杯别酒倾桑落，一曲离歌唱渭城。此到伊边还几日，不知何日是归程。分携更复凭高望，满目青山万叠横。
劳劳亭
作者：马之纯
朝代：宋

谁把劳劳目此亭，从来于此送人行。
三杯别酒倾桑落，一曲离歌唱渭城。
此到伊边还几日，不知何日是归程。
分携更復凭高望，满目青山万迭横。
半阳湖
作者：马之纯
朝代：宋
体裁：七言律诗

一半寒泉一半汤，同为此水异炎凉。汤泉是处虽多有，钟阜斯池特广长。谁说吹嘘如口鼻，或云底下有硫黄。好寻旧迹重开凿，地宝无容久瘗藏。
卞壸墓
作者：马之纯
朝代：宋

当时风俗尚清谈，笑道公心瓦石含。临难此曹皆处女，惟公一个是奇男。一门忠孝真难得，六代衣冠孰与参。墓草没头人不见，令人惆怅极无堪。
卞壸墓
作者：马之纯
朝代：宋

当时风俗尚清谈，笑道公心瓦石含。
临难此曹皆处女，惟公一箇是奇男。
一门忠孝真难得，六代衣冠孰与参。
墓草没头人不见，令人惆怅极无堪。
古华林苑
作者：马之纯
朝代：宋

当时园上想欢娱，不见当时见画图。缥缈神仙来绛阙，分明人世有蓬壶。庭花唱断风生砌，莲荡归来月满湖。万点华灯星似缀，明朝簪珥得青芜。
古华林苑
作者：马之纯
朝代：宋

当时园上想欢娱，不见当时见画图。
缥缈神僊来绛阙，分明人世有蓬壶。
庭花唱断风生砌，莲荡归来月满湖。
万点华灯星似缀，明朝簪珥得青芜。
古南苑
作者：马之纯
朝代：宋

当时南苑最新奇，胜似其他东复西。多少园亭行不到，从横石径动成迷。香风十里荷花荡，翠影千行柳树堤。伊被何人曾借住，端如误入武陵溪。
古南苑
作者：马之纯
朝代：宋

当时南苑最新奇，胜似其他东復西。
多少园亭行不到，从横石径动成迷。
香风十里荷花荡，翠影千行柳树堤。
伊被何人曾借住，端如误入武陵溪。
古芳林苑
作者：马之纯
朝代：宋

昔日曾为府署来，谁人都把插桃栽。
不闻华屋笙箫响，但见芳林锦绣堆。
几度刘郎来观裏，半年阮客住天台。
如今此地知何在，桑柘成阴拨不开。
古芳林苑
作者：马之纯
朝代：宋

昔日曾为府署来，谁人都把插桃栽。不闻华屋笙箫响，但见芳林锦绣堆。几度刘郎来观里，半年阮客住天台。如今此地知何在，桑柘成阴拨不开。
古越城
作者：马之纯
朝代：宋

府城西北瓦棺东，尚有遗基在此中。旋折才方二里许，规模不得小邦同。正当进取争彊霸，聊作屯营备敌冲。老范智谋曾不识，却云争似建康宫。
古越城
作者：马之纯
朝代：宋

府城西北瓦棺东，尚有遗基在此中。
旋折纔方二里许，规模不得小邦同。
正当进取争彊霸，聊作屯营备敌衝。
老范智谋曾不识，却云争似建康宫。
周郎桥
作者：马之纯
朝代：宋
体裁：七言律诗

周郎可是世英豪，谈笑功成乃不劳。尔大阿瞒犹似此，兹时小笮定应逃。双鞬锦领纷相逐，白羽青丝各自操。料得军行争看此，霜天健鹘已辞绦。
咏台城
作者：马之纯
朝代：宋

吴时后苑晋宫城，见得当时似玉京。
往事茫茫同水远，长郊渺渺与云平。
珠玑常向耕锄得，禁御今为陌路行。
只有月华还似旧，徘徊花上听寒更。
咏台城
作者：马之纯
朝代：宋

吴时后苑晋宫城，见得当时似玉京。往事茫茫同水远，长郊渺渺与云平。珠玑常向耕锄得，禁禦今为陌路行。只有月华还似旧，徘徊花上听寒更。
善泉池
作者：马之纯
朝代：宋
体裁：七言律诗

十顷青瑶浸碧流，更添景趣极深幽。帝为九洲十八岛，上有五城十二楼。苕霅荷花风度晓，潇湘芦竹雨生秋。昭明心想知何似，好听骑鲸汗漫游。
四航
作者：马之纯
朝代：宋

要识当时朱雀航，秦淮岸口驾浮梁。既为铜雀施重屋，又作璇题揭上方。波底净涵楼阁影，桥间望断水云乡。不知此处今何在，须有遗基在两傍。
四航
作者：马之纯
朝代：宋

要识当时朱雀航，秦淮岸口驾浮梁。
既为铜雀施重屋，又作璇题揭上方。
波底浄涵楼阁影，桥间望断水云乡。
不知此处今何在，须有遗基在两傍。
天禧寺阿育王塔
作者：马之纯
朝代：宋

两山回处是为干，有塔亭亭高似山。不但装严增梵刹，可能形胜助城关。灯明星斗挂林木，铃动天风吹佩环。陌上行人遥见此，有时东往又西还。
天禧寺阿育王塔
作者：马之纯
朝代：宋

两山回处是为干，有塔亭亭高似山。
不但装严增梵剎，可能形胜助城关。
灯明星斗挂林木，铃动天风吹佩环。
陌上行人遥见此，有时东往又西还。
天阙山
作者：马之纯
朝代：宋
体裁：七言律诗

不知象魏欲何为，布政颁条总在兹。凡有往来须仰视，庶几众庶可周知。后来江左当新造，好向城隅踵旧规。却指牛头作天阙，此言多少被人嗤。
宋帝驰道
作者：马之纯
朝代：宋
体裁：七言律诗

南城来到北城隅，更北直趋玄武湖。一上雕鞍三十里，两傍官柳数千株。六朝都邑真如此，旧日咸秦得似无。暑月行人不张盖，漫天自有翠屠苏。
层城观
作者：马之纯
朝代：宋

人世佳期惟七夕，星躔至巧是天孙。
直从楼上将身乞，所欠云间着手扪。
闻得鹊声云报喜，看来蛛网似传言。
工夫只是凭心手，此外冥茫不足论。
层城观
作者：马之纯
朝代：宋

人世佳期惟七夕，星躔至巧是天孙。直从楼上将身乞，所欠云间著手扪。闻得鹊声云报喜，看来蛛网似传言。工夫只是凭心手，此外冥茫不足论。
幕府山
作者：马之纯
朝代：宋
体裁：七言律诗

当初一马过江来，幕府权宜向此开。万里封疆吾旧物，一时宾客尔多才。建台此事虽堪羡，掩泣其人更可哀。相视不曾言及此，欲教天意此时回。
应潮井
作者：马之纯
朝代：宋
体裁：七言律诗

俯看沧海仰看山，相去分明霄壤间。有井无冬亦无夏，与潮俱往又俱还。想应透彻深无底，怪得浮沉转似环。不用浙江亭上望，请君来此一凭栏。
披香殿
作者：马之纯
朝代：宋
体裁：七言律诗

绣栭藻井柏为梁，翡翠帘栊映璧珰。宝篆烟云凝馥郁，华林锦绮竞纷芳。荷花永昼湘江静，桂子西风陌路长。最是春衣裁已就，领巾飘动尽天香。
拟岘亭诗
作者：马之纯
朝代：宋

吾县西岘峰，亭以拟岘名。
尝见父老说，寺中有碑铭。
昔晋殷仲文，作郡有政声。
去而人思之，屐齿有余荣。
余闻诸老说，此事不可凭。
臣子从弒逆，罪合五鼎烹。
桓玄在荆州，世为晋公卿。
一朝睨汉鼎，举兵向金陵。
是时殷仲文，实守新安城。
弃郡以从玄，惟欲事逆成。
策命九锡文，未至先经营。
桓楚既窃位，寝所地忽崩。
仲文于此时，巧言如簧笙。
其后玄事败，奔走向南荆。
仲文忧不免，奉二后还京。
叛晋復叛玄，鼠雀同偷生。
寄奴后代晋，又欲居朝廷。
出为东阳郡，怏怏无好情。
尝览镜自照，不见头颅形。
岂非从逆者，未诛先受刑。
无忌牧荆州，仲文尝趋迎。
便道不过府，无忌殊不平。
言于宋武帝，此辈谋举兵。
宋武尽族诛，流血几成坑。
襄阳羊叔子，当世之豪英。
不当拟其名，流传污吴宁。
疑别一牧守，偶与同名称。
此名若果然，山鬼怒非轻。
缅想唐戴令，政声极铿鍧。
曾有长源碑，在夫子庙庭。
曷易曰戴岘，庶以慰编氓。
称之名义当，兼可怡山灵。
尝读晋宋书，抵掌气填膺。
安得仍拟岘，千载愚民生。
拟岘亭诗
作者：马之纯
朝代：宋

吾县西岘峰，亭以拟岘名。尝见父老说，寺中有碑铭。昔晋殷仲文，作郡有政声。去而人思之，屐齿有馀荣。余闻诸老说，此事不可凭。臣子从弑逆，罪合五鼎烹。桓玄在荆州，世为晋公卿。一朝睨汉鼎，举兵向金陵。是时殷仲文，实守新安城。弃郡以从玄，惟欲事逆成。策命九锡文，未至先经营。桓楚既窃位，寝所地忽崩。仲文于此时，巧言如簧笙。其后玄事败，奔走向南荆。仲文忧不免，奉二后还京。叛晋复叛玄，鼠雀同偷生。寄奴后代晋，又欲居朝廷。出为东阳郡，怏怏无好情。尝览镜自照，不见头颅形。岂非从逆者，未诛先受刑。无忌牧荆州，仲文尝趋迎。便道不过府，无忌殊不平。言于宋武帝，此辈谋举兵。宋武尽族诛，流血几成坑。襄阳羊叔子，当世之豪英。不当拟其名，流传污吴宁。疑别一牧守，偶与同名称。此名若果然，山鬼怒非轻。缅想唐戴令，政声极铿鍧。曾有长源碑，在夫子庙庭。曷易曰戴岘，庶以慰编氓。称之名义当，兼可怡山灵。尝读晋宋书，抵掌气填膺。安得仍拟岘，千载愚民生。
断碑
作者：马之纯
朝代：宋
体裁：七言律诗

百尺丰碑立路南，尽停车马试来看。不知神道是谁墓，为问康王何代官。初谓流传须永永，安知磨灭已漫漫。姓名不足标青史，休把将来碇石看。
新亭
作者：马之纯
朝代：宋

相对何庸作楚囚，一时凛凛气横秋。定知决意谁能止，何事空言竟亦休。敢谓扶持非尔力，要须恢复有奇谋。壶浆满路无人至，空使遗民叹白头。新亭见说在山头，看见江河衮衮流。何事后人轻变改，不教遗址且存留。怜他一代称贤相，说此诸人似楚囚。若使有人来访旧，一番人见一番羞。
新亭·其一
作者：马之纯
朝代：宋

相对何庸作楚囚，一时凛凛气横秋。定知决意谁能止，何事空言竟亦休。敢谓扶持非尔力，要须恢复有奇谋。壶浆满路无人至，空使遗民叹白头。
新亭·其一
作者：马之纯
朝代：宋

相对何庸作楚囚，一时凛凛气横秋。
定知决意谁能止，何事空言竟亦休。
敢谓扶持非尔力，要须恢復有奇谋。
壶浆满路无人至，空使遗民叹白头。
新亭·其三
作者：马之纯
朝代：宋

忆昔诸贤扶晋室，冠盖多于此云集。坐中翻作儿女悲，世换人非但陈迹。我来正值三月春，花落鸟啼春寂寂。江河虽异事略同，风景不殊今视昔。磨灭英雄得丧多，山重水复无终极。安能郁郁老江左，尅复神州当勠力。未论重见管夷吾，祇今谁为楚囚泣。徙倚令人三叹息，徙倚令人泪横臆。狄夷相残春又春，时乎时乎难再得。
新亭·其三
作者：马之纯
朝代：宋

忆昔诸贤扶晋室，冠盖多于此云集。
坐中翻作儿女悲，世换人非但陈迹。
我来正值三月春，花落鸟啼春寂寂。
江河虽异事略同，风景不殊今视昔。
磨灭英雄得丧多，山重水复无终极。
安能鬰鬰老江左，克復神州当勠力。
未论重见管夷吾，祇今谁为楚囚泣。
徙倚令人三叹息，徙倚令人泪横臆。
狄夷相残春又春，时乎时乎难再得。
新亭·其二
作者：马之纯
朝代：宋
体裁：七言律诗

新亭见说在山头，看见江河衮衮流。何事后人轻变改，不教遗址且存留。怜他一代称贤相，说此诸人似楚囚。若使有人来访旧，一番人见一番羞。
晋谢将军庙
作者：马之纯
朝代：宋

苻秦亲自到淮淝，真有回山倒海威。只遣八千精锐去，能令百万败亡归。虽从太傅求方略，要是将军识事机。庙食如今知几岁，英风隐隐动窗扉。
晋谢将军庙
作者：马之纯
朝代：宋

苻秦亲自到淮淝，真有回山倒海威。
只遣八千精锐去，能令百万败亡归。
虽从太傅求方略，要是将军识事机。
庙食如今知几岁，英风隠隠动窗扉。
晋阴山庙
作者：马之纯
朝代：宋

相君一日到郊坰，步骑俄逢十数兵。拂晓见来殊隐约，中宵梦此极分明。阴山血食当知我，晋帝南巡适从行。事既奏闻因立庙，坡坨亦复享嘉名。
晋阴山庙
作者：马之纯
朝代：宋

相君一日到郊垧，步骑俄逢十数兵。
拂晓见来殊隠约，中宵梦此极分明。
阴山血食当知我，晋帝南巡适从行。
事既奏闻因立庙，坡坨亦復享嘉名。
景阳井
作者：马之纯
朝代：宋

应说兵来且莫降，急寻宫井共深藏。侧身待作凌波步，仰首还成半面妆。已分葬埋依古甃，可怜牵挽出银床。至今汲水人皆说，犹带烟脂旧日香。
景阳井
作者：马之纯
朝代：宋

应说兵来且莫降，急寻宫井共深藏。
侧身待作凌波步，仰首还成半面粧。
已分葬埋依古甃，可怜牵挽出银床。
至今汲水人皆说，犹带烟脂旧日香。
栅塘
作者：马之纯
朝代：宋
体裁：七言律诗

六朝何处立都城，十里秦淮城外行。上设浮航如道路，外施行马似屯营。关防直可防津渡，缓急徒能御盗兵。非是后来谋改筑，如何今日作陪京。
栽松岘
作者：马之纯
朝代：宋
体裁：七言律诗

钟山山上亦僮僮，吏课何妨使种松。还似农桑分殿最，亦如榆柳计功庸。初时出土平如荠，后日横空矫似龙。每见路傍多合抱，不知手植是谁侬。
桂岭
作者：马之纯
朝代：宋
体裁：七言律诗

桂花千树占嵌岩，绝胜淮南一小山。竽籁有时吹木末，天香无限满人间。悬知彼处有金粟，为见如今闻麝兰。蹑磴缘崖期采摘，分明如向月中攀。
梅梁殿
作者：马之纯
朝代：宋
体裁：七言律诗

太极初时欠一梁，漂流偶见石城傍。曾闻禹庙还如此，可见川祇欲效祥。不但千年无朽蠹，能令满殿有芬香。要将盛事传来世，画出梅花十丈长。
横塘
作者：马之纯
朝代：宋
体裁：七言律诗

如今何处是横塘，在府城南淮两旁。魏蜀两都皆不似，蓬莱三岛足相方。乌衣巷口排金屋，朱雀桥边立粉墙。有底繁华难说似，何妨把作画图张。
汝南湾
作者：马之纯
朝代：宋

当时只号汝南湾，后有三人住此间。自谓逸民须隐约，并称贤士想高闲。祇缘水味都殊异，且欲邻居数往还。好是有时相就饮，不妨铛脚对青山。
汝南湾
作者：马之纯
朝代：宋

当时只号汝南湾，后有三人住此间。
自谓逸民须隠约，并称贤士想高闲。
祇缘水味都殊异，且欲邻居数往还。
好是有时相就饮，不妨铛脚对青山。
江总宅
作者：马之纯
朝代：宋
体裁：七言律诗

青溪第宅斗鲜妍，最是江家宅可怜。路上行人争指处，桥边遗迹尚依然。南冠辞住长安日，北客归来建邺年。惜此屋庐还似旧，不知曾读黍离篇。
沈约宅
作者：马之纯
朝代：宋

饱观明月双溪水，徧倚清风八咏楼。
但见遗踪留婺女，安知故宅在昇州。
文章至好虽堪羡，节行全亏亦可羞。
看得齐梁相禅际，只宜称隠不称侯。
沈约宅
作者：马之纯
朝代：宋

饱观明月双溪水，遍倚清风八咏楼。但见遗踪留婺女，安知故宅在升州。文章至好虽堪羡，节行全亏亦可羞。看得齐梁相禅际，只宜称隐不称侯。
清凉广惠禅寺·其一
作者：马之纯
朝代：宋
体裁：五言律诗

出郭无多远，登山有许高。旧游曾到处，此地足称豪。日月真双毂，关河等一毫。松篁知我意，故与北风鏖。
清暑殿
作者：马之纯
朝代：宋

见说当持百尺梁，四围修竹翠云长。
正当盛暑都无热，不有熏风亦自凉。
那与人间同日月，直疑天上两阴阳。
有时更取龙皮浸，凛凛如飞六月霜。
清暑殿
作者：马之纯
朝代：宋

见说当持百尺梁，四围修竹翠云长。正当盛暑都无热，不有薰风亦自凉。那与人间同日月，直疑天上两阴阳。有时更取龙皮浸，凛凛如飞六月霜。
潜鹤鼓
作者：马之纯
朝代：宋

板木为腔冒以皮，其中宁有鹤来栖。如何音响闻西洛，未必源流自会稽。既被兵人都击破，却云禽鸟不鸣嘶。分明伪妄无人辨，可笑诸人识见迷。
潜鹤鼓
作者：马之纯
朝代：宋

板木为腔冒以皮，其中宁有鹤来栖。
如何音响闻西洛，未必源流自会稽。
既被兵人都击破，却云禽鸟不鸣嘶。
分明僞妄无人辨，可笑诸人识见迷。
潮沟
作者：马之纯
朝代：宋
体裁：七言律诗

潮沟沟外尽深泥，泥上潮生沟却低。直向北行连运渎，折从东去入青溪。空中不断樯乌过，岸上相望瓦翼齐。好是画桥深北处，荷花盈荡柳垂堤。
灵和殿前蜀柳
作者：马之纯
朝代：宋

此柳栽从蜀郡移，宫中诸柳不能垂。祗缘草木根灵异，非是乾坤雨露私。轻似行云清似水，软于吹絮细于丝。风流可爱如何比，最是风生月上时。
灵和殿前蜀柳
作者：马之纯
朝代：宋

此柳栽从蜀郡移，宫中诸柳不能垂。
祗缘草木根灵异，非是干坤雨露私。
轻似行云清似水，软于吹絮细于丝。
风流可爱如何比，最是风生月上时。
烽火台
作者：马之纯
朝代：宋
体裁：七言律诗

此到西陵路五千，烽台列置若星连。欲知万骑还千骑，只看三烟与两烟。不用赤囊来塞下，何须羽檄报军前。如何向日缘褒姒，无事蓬蓬火又燃。
焚衣街
作者：马之纯
朝代：宋

玉指亲裁五彩衣，尚方工作极纤奇。看来亡国都缘此，■向通衢了不遗。鹬羽化为青烧去，雉头还有紫烟随。更须大字书华表，要使将来尽得知。
焚衣街
作者：马之纯
朝代：宋

玉指亲裁五彩衣，尚方工作极纤奇。
看来亡国都缘此，𬋖向通衢了不遗。
鹬羽化为青烧去，雉头还有紫烟随。
更须大字书华表，要使将来尽得知。
燕雀湖
作者：马之纯
朝代：宋

在昔曾为舜帝坟，象来耕作鸟来耘。
今兹封土麒麟冢，乃有衔泥燕雀羣。
玉海冲融侔至性，锦江灿烂拟高文。
区区羽物犹依恋，想见人情望白云。
燕雀湖
作者：马之纯
朝代：宋

在昔曾为舜帝坟，象来耕作鸟来耘。今兹封土麒麟冢，乃有衔泥燕雀群。玉海冲融侔至性，锦江灿烂拟高文。区区羽物犹依恋，想见人情望白云。
独足台
作者：马之纯
朝代：宋

无端独足上高台，以咮纵横作字来。茂草为灰犹可解，朱门傍水直难猜。宫城后向烟中尽，府第还当洛口开。洪范五行刘向传，莫言其说尽迂回。
独足台
作者：马之纯
朝代：宋

无端独足上高台，以咮纵横作字来。
茂草为灰犹可解，朱门傍水直难猜。
宫城后向烟中尽，府第还当洛口开。
洪范五行刘向传，莫言其说尽迂迴。
玄武湖
作者：马之纯
朝代：宋
体裁：七言律诗

万顷冥茫水拍堤，当时于此习舟师。长江天险虽堪恃，斗舰人谋可勿施。莫使黑龙离旧窟，且教玄武入新词。如何又作蓬瀛景，地节来游看水嬉。
王导宅
作者：马之纯
朝代：宋
体裁：七言律诗

当时一马渡江来，幕府山头刈草莱。四海纷披都似此，一时缔创亦艰哉。朝纲治具提还挈，国本人心壅更培。辅佐中兴功第一，应须千尺上云台。
白下亭
作者：马之纯
朝代：宋
体裁：七言律诗

白下非今白下亭，府城西北旧曾城。石山四面若环合，江水一条如带横。庾亮凭高临贼骑，安都间道走齐兵。地形峻极真如此，全胜当时却月营。
白杨路
作者：马之纯
朝代：宋
体裁：七言律诗

此路如何名白杨，白杨林木苦非良。闻知宰树常多种，想见坟茔在两傍。三国英雄尘一窖，六朝兴废字千行。行人过此休惆怅，往古来今总浑茫。
白鹭亭
作者：马之纯
朝代：宋

白鹭亭前白鹭飞，山如屏障水如围。
水中独立鸾窥镜，沙上羣行雪满矶。
白日不来争碧树，有时同往送斜晖。
江山得此方成画，撩得游人不忆归。
白鹭亭
作者：马之纯
朝代：宋

白鹭亭前白鹭飞，山如屏障水如围。水中独立鸾窥镜，沙上群行雪满矶。白日不来争碧树，有时同往送斜晖。江山得此方成画，撩得游人不忆归。
白鹭亭和人韵
作者：马之纯
朝代：宋
体裁：七言律诗

一见斯亭喜可知，风来拂拂更清微。青山坐处天开画，白鹭飞时雪满矶。何必搜奇效康乐，正应得句似玄晖。最怜别浦潮生后，须有征帆万点归。
直渎
作者：马之纯
朝代：宋

直渎如何计得工，长江虽远欲相通。比尝开凿不胜苦，已复淤填还似空。闻鬼夜中皆有语，弃泥江里解成功。有司号令才依此，衮衮波流渐向东。
直渎
作者：马之纯
朝代：宋

直渎如何计得工，长江虽远欲相通。
比尝开凿不胜苦，已復淤填还似空。
闻鬼夜中皆有语，弃泥江裏解成功。
有司号令纔依此，衮衮波流渐向东。
石头城
作者：马之纯
朝代：宋

几年闻说石头城，初谓坚牢似削成。只是一拳如卓望，初非四面有楼棚。依山最好防车骑，举眼何防瞰贼营。为问区区徒自守，何如席卷向宸京。
石头城
作者：马之纯
朝代：宋

几年闻说石头城，初谓坚牢似削成。
只是一拳如卓望，初非四面有楼棚。
依山最好防车骑，举眼何防矙贼营。
为问区区徒自守，何如席卷向宸京。
石麒麟
作者：马之纯
朝代：宋
体裁：七言律诗

石虎石羊还石人，此间独有石麒麟。定应侧近藏陵墓，仗此威灵护鬼神。一石琢成高且大，两头相望俨如真。参天宰木知何在，今与渔樵作四邻。
祀马将军竹枝辞
作者：马之纯
朝代：宋

草头无数入松山，一遇将军都败还。试问当初战何所，将军岩下水犹殷。白羽青丝手自持，双鞬锦领步兵随。几番欲到伊吾北，笑杀曹儿行路迷。曹州孽火遍烧天，不见兵车只汉川。若得将军把关要，鸦军不用过山前。麦陇桑畴溪路斜，溪南溪北自千家。当年战守知谁力，好把寒泉荐菊花。桑麻影里千馀户，弦管声中百许年。但见年华今日好，也须回首看岩前。松山父老至今思，尝问将军归不归。岩头草木成戈戟，雨后溪声听鼓鼙。倒指于今四百年，竹间祠宇尚依然。藤萝挂木长如旆，苔藓侵阶碧似钱。几年精爽尚依依，水旱只须来祷祠。劝汝乡人宜善事，祀时同唱竹枝辞。
祀马将军竹枝辞·其一
作者：马之纯
朝代：宋
体裁：词

草头无数入松山，一遇将军都败还。试问当初战何所，将军岩下水犹殷。
祀马将军竹枝辞·其七
作者：马之纯
朝代：宋
体裁：词

倒指于今四百年，竹间祠宇尚依然。藤萝挂木长如旆，苔藓侵阶碧似钱。
祀马将军竹枝辞·其三
作者：马之纯
朝代：宋
体裁：词

曹州孽火遍烧天，不见兵车只汉川。若得将军把关要，鸦军不用过山前。
祀马将军竹枝辞·其二
作者：马之纯
朝代：宋
体裁：词

白羽青丝手自持，双鞬锦领步兵随。几番欲到伊吾北，笑杀曹儿行路迷。
祀马将军竹枝辞·其五
作者：马之纯
朝代：宋

桑麻影裏千余户，絃管声中百许年。
但见年华今日好，也须回首看岩前。
祀马将军竹枝辞·其五
作者：马之纯
朝代：宋

桑麻影里千馀户，弦管声中百许年。但见年华今日好，也须回首看岩前。
祀马将军竹枝辞·其八
作者：马之纯
朝代：宋
体裁：词

几年精爽尚依依，水旱只须来祷祠。劝汝乡人宜善事，祀时同唱竹枝辞。
祀马将军竹枝辞·其六
作者：马之纯
朝代：宋
体裁：词

松山父老至今思，尝问将军归不归。岩头草木成戈戟，雨后溪声听鼓鼙。
祀马将军竹枝辞·其四
作者：马之纯
朝代：宋
体裁：词

麦陇桑畴溪路斜，溪南溪北自千家。当年战守知谁力，好把寒泉荐菊花。
秦淮
作者：马之纯
朝代：宋
体裁：七言律诗

城中那有大川行，惟有秦淮入帝城。十里牙樯并锦缆，万家碧瓦与朱甍。船多直使水无路，人闹不容波作声。流到石头方好去，望中渺渺与云平。
蒋山太平兴国禅寺
作者：马之纯
朝代：宋
体裁：七言律诗

凌晨同作蒋山游，细雨丝轻雾不收。谢得东风如有意，故教晴色渐盈眸。松阴十里青丝障，石磴千层白玉楼。弥望宽平如有此，故应常作帝王州。
蒋帝庙
作者：马之纯
朝代：宋

一尉为官亦已轻，后来封爵一何荣。骨青相貌由来异，羽白威神俨似生。尝遣阴兵随义旅，不从私铸长奸萌。自当血食钟山上，仍与钟山换却名。爵以封王从六代，谥为庄武自南唐。缘何血食垂千祀，为有威灵庇一方。魏有钟离寻败走，秦屯淝水辄奔亡。虫生火起徒妖怪，载记还应择未详。
蒋帝庙·其一
作者：马之纯
朝代：宋

一尉为官亦已轻，后来封爵一何荣。骨青相貌由来异，羽白威神俨似生。尝遣阴兵随义旅，不从私铸长奸萌。自当血食钟山上，仍与钟山换却名。
蒋帝庙·其一
作者：马之纯
朝代：宋

一尉为官亦已轻，后来封爵一何荣。
骨青相貌由来异，羽白威神俨似生。
尝遣阴兵随义旅，不从私铸长姦萌。
自当血食钟山上，仍与钟山换却名。
蒋帝庙·其二
作者：马之纯
朝代：宋
体裁：七言律诗

爵以封王从六代，谥为庄武自南唐。缘何血食垂千祀，为有威灵庇一方。魏有钟离寻败走，秦屯淝水辄奔亡。虫生火起徒妖怪，载记还应择未详。
藏冰井
作者：马之纯
朝代：宋

向日周家有凌人，后来此事特相因。
冬时室内收藏早，夏日宫中给赐新。
但得满盘堆水玉，不须对面着风轮。
看来深阔能多少，调得阴阳冷热均。
藏冰井
作者：马之纯
朝代：宋

向日周家有凌人，后来此事特相因。冬时室内收藏早，夏日宫中给赐新。但得满盘堆水玉，不须对面著风轮。看来深阔能多少，调得阴阳冷热均。
蚕堂
作者：马之纯
朝代：宋
体裁：七言律诗

桑林倒影媚晴川，中有蚕堂半燠寒。翟茀先期移过此，鞠衣拂晓定来看。未眠曲薄心方急，已洗缲盆事始宽。瞻彼北宫犹若此，田家妇子可偷安。
西州城
作者：马之纯
朝代：宋

运渎居东西冶城，西州遗迹甚分明。多言东晋才经始，或说孙吴已创成。池苑春风罗绮市，楼台夜月管弦声。入门尽是嬉游地，惟有羊公不愿行。
西州城
作者：马之纯
朝代：宋

运渎居东西冶城，西州遗迹甚分明。
多言东晋纔经始，或说孙吴已创成。
池苑春风罗绮市，楼台夜月管絃声。
入门尽是嬉游地，惟有羊公不愿行。
覆杯池
作者：马之纯
朝代：宋
体裁：七言律诗

当初一马过江来，幕府山头刈草莱。无数流离未安集，几多政事合图回。只应早起观庭燎，安得时常近酒杯。江左中兴仗谁力，一池春水泛新醅。
谢安墓
作者：马之纯
朝代：宋

中兴江左百余年，人物谁如太傅贤。
桓贼寻常思问鼎，苻秦百万已临边。
笑谈解折姦雄锐，指顾能摧敌阵坚。
平昔经纶纔试此，依然赍恨向重泉。
谢安墓
作者：马之纯
朝代：宋

中兴江左百馀年，人物谁如太傅贤。桓贼寻常思问鼎，苻秦百万已临边。笑谈解折奸雄锐，指顾能摧敌阵坚。平昔经纶才试此，依然赍恨向重泉。
金城柳
作者：马之纯
朝代：宋

金城四面柳为营，此日征西路再经。忆昔仅能高咫尺，如今端可拂青冥。清眸渐隔花中雾，绿发俄悬镜里星。功业未成多少事，攀枝挽叶泪淋零。
金城柳
作者：马之纯
朝代：宋

金城四面柳为营，此日征西路再经。
忆昔仅能高咫尺，如今端可拂青冥。
清眸渐隔花中雾，绿髮俄悬镜裏星。
功业未成多少事，攀枝挽叶泪淋零。
钟山
作者：马之纯
朝代：宋
体裁：七言律诗

石城为虎此为龙，都邑无如此地雄。万壑千岩皆拱北，三江七泽尽朝东。埋金依旧祥光现，凿浦仍前地脉通。吴晋六朝尝已验，如今留钥比关中。
铜螭署
作者：马之纯
朝代：宋

洛阳当日铸铜螭，徒得形模怪且奇。玉刺口中藏不见，虫居腹内出无时。移来建业尚如此，徙在江陵无复兹。此说流传真诞妄，便当不信不须疑。
铜螭署
作者：马之纯
朝代：宋

洛阳当日铸铜螭，徒得形模怪且奇。
玉刺口中藏不见，虫居腹内出无时。
移来建业尚如此，徙在江陵无復兹。
此说流传真诞妄，便当不信不须疑。
长命洲
作者：马之纯
朝代：宋

如何长命作洲名，梁武当时此放生。
鹅鸭成羣如市肆，鷄豚无数似屯营。
岂知半被狸奴食，宁免私为鹤户烹。
不杀自然能不放，却将实祸博虚声。
长命洲
作者：马之纯
朝代：宋

如何长命作洲名，梁武当时此放生。鹅鸭成群如市肆，鸡豚无数似屯营。岂知半被狸奴食，宁免私为鹤户烹。不杀自然能不放，却将实祸博虚声。
陆机宅
作者：马之纯
朝代：宋

只闻二陆住华亭，却有书堂在秣陵。
如此弟兄无比拟，翕然京洛有声称。
辩亡着论真难及，受命专征若易能。
十万河桥俱溃散，儒生虚语不堪凭。
陆机宅
作者：马之纯
朝代：宋

只闻二陆住华亭，却有书堂在秣陵。如此弟兄无比拟，翕然京洛有声称。辩亡著论真难及，受命专征若易能。十万河桥俱溃散，儒生虚语不堪凭。
雨花台
作者：马之纯
朝代：宋
体裁：七言律诗

居士室中天女现，生公台上雨华悬。只因妙语倾人听，非有真花堕我前。却似文章称锦丽，亦如咳唾说珠圆。不知谁向痴人道，令望虚空眼欲穿。
青溪·其一
作者：马之纯
朝代：宋

人道青溪有九曲，如今一曲仅能存。江家宅畔成花圃，东府门前作菜园。登阁尚堪观叠嶂，泛舟犹可醉芳樽。料应当日皆无恙，苕霅潇湘不足言。
青溪·其一
作者：马之纯
朝代：宋

人道青溪有九曲，如今一曲仅能存。
江家宅畔成花圃，东府门前作菜园。
登阁尚堪观迭嶂，泛舟犹可醉芳樽。
料应当日皆无恙，苕霅潇湘不足言。
青溪·其二
作者：马之纯
朝代：宋
体裁：五言律诗

人日泛青溪，青溪曲易迷。船回波上下，帘捲日东西。景物行行见，壶觞处处携。浮航消得醉，极目水云低。
青溪·其二
作者：马之纯
朝代：宋

人日泛青溪，青溪曲易迷。船回波上下，帘捲日东西。景物行行见，壶觞处处携。浮航消得醉，极目水云低。人道青溪有九曲，如今一曲仅能存。江家宅畔成花圃，东府门前作菜园。登阁尚堪观叠嶂，泛舟犹可醉芳樽。料应当日皆无恙，苕霅潇湘不足言。
鸡鸣埭
作者：马之纯
朝代：宋

台城五里到青溪，埭在青溪西复西。向日只缘贪射雉，常时过此始鸣鸡。翚鹞用处亦无几，羽翮贡来谁敢稽。便是游田须有节，如何晨夕恣荒迷。
鸡鸣埭
作者：马之纯
朝代：宋

台城五里到青溪，埭在青溪西復西。
向日只缘贪射雉，常时过此始鸣鷄。
翚鹞用处亦无几，羽翮贡来谁敢稽。
便是游田须有节，如何晨夕恣荒迷。
麾扇渡
作者：马之纯
朝代：宋

此扇拈来一羽轻，如何退得十千兵。百年雨露蒙君赐，一日衣冠系贼营。正欲倒戈为向背，远观挥手极分明。而今但得旌旗白，便可中原取次行。
麾扇渡
作者：马之纯
朝代：宋

此扇拈来一羽轻，如何退得十千兵。
百年雨露蒙君赐，一日衣冠繫贼营。
正欲倒戈为向背，远观挥手极分明。
而今但得旌旗白，便可中原取次行。
齐云观
作者：马之纯
朝代：宋

高高真是与云齐，直到青霄不用梯。三阁连延须在下，层城突兀亦居低。俯看落雨自天半，平视流星从屋西。好是嫔嫱游翠辇，却如仙子驾青霓。
齐云观
作者：马之纯
朝代：宋

高高真是与云齐，直到青霄不用梯。
三阁连延须在下，层城突兀亦居低。
俯看落雨自天半，平视流星从屋西。
好是嫔嫱游翠辇，却如僊子驾青霓。
访踞湖山人仇君隠居
作者：马云
朝代：宋
体裁：七言律诗

鸡犬眠云白日空，暮春花木满川红。茶瓯香沸松林火，药杵声清石涧风。玉帛未闻招处士，神仙今喜识台翁。夕阳半局残棋在，醉倚岩边紫桂丛。
踞湖山六题 其一 踞湖山
作者：马云
朝代：宋

山临太湖上，寺隐青萝间。五坞洞壑邃，众峰屏障环。浓岚面光彩，惊波背潺湲。云归定僧寂，月伴樵夫还。林墅掩蒙密，级磴容跻攀。钱氏建圭社，此地为家山。
踞湖山六题 其三 飞泉坞
作者：马云
朝代：宋

高崖落飞泉，深源味冷冽。云津留玉乳，石髓澄金屑。淙淙危磴响，滴滴苍藓缺。溅沫洒明珠，满涧融寒雪。岩夫就漱饮，姬子临浣洁。不独愈痼疾，自可清内热。
踞湖山六题 其四 修竹坞
作者：马云
朝代：宋

檀栾遍岩川，幽谷气象鲜。风玉自宫徵，秋籁成管弦。夕霭起碧雾，晨曦生绿烟。花繁紫凤饱，质劲苍虬挛。藤萝交密荫，仰不见云天。欲访桃源路，坞坞疑相连。
踞湖山六题·丹霞坞
作者：马云
朝代：宋
体裁：古风

东涧岩谷秀，粲然金碧丽。亘野丹气明，向曙霏烟霁。磴泻红玉泉，林纡赤凤髻。日出诸峰上，月皎半天际。幽谷纾绛缯，层崖荣锦罽。羡此山居人，萧然远尘世。
踞湖山六题·修竹坞
作者：马云
朝代：宋

檀栾遍岩川，幽谷气象鲜。
风玉自宫征，秋籁成管絃。
夕霭起碧雾，晨曦生绿烟。
花繁紫凤饱，质劲苍虬挛。
藤萝交密荫，仰不见云天。
欲访桃源路，坞坞疑相连。
踞湖山六题·白云坞
作者：马云
朝代：宋
体裁：古风

君寻白云坞，最近林涧西。永日抱幽石，因风度清溪。炎随夏景变，凉高秋气凄。素霭生巘崿，练光带虹霓。润泽施天下，还返故山栖。深惟贤士志，出处可与齐。
踞湖山六题·芳桂坞
作者：马云
朝代：宋
体裁：古风

森森芳桂树，团团削青玉。春花飞涧户，秋实坠岩曲。霜条封翠紫，风叶摇香绿。下有幽栖人，结芳避世俗。学仙读丹经，好道探药箓。植根满群峰，不使樵夫触。
踞湖山六题·踞湖山
作者：马云
朝代：宋

山临太湖上，寺隐青萝间。五坞洞壑邃，众峰屏障环。浓岚面光彩，惊波背潺湲。云归定僧寂，月伴樵夫还。林墅掩蒙密，级磴容跻攀。钱氏建圭社，此地为家山。森森芳桂树，团团削青玉。春花飞涧户，秋实坠岩曲。霜条封翠紫，风叶摇香绿。下有幽栖人，结芳避世俗。学仙读丹经，好道探药箓。植根满群峰，不使樵夫触。高崖落飞泉，深源味冷冽。云津留玉乳，石髓澄金屑。淙淙危磴响，滴滴苍藓缺。溅沫洒明珠，满涧融寒雪。岩夫就漱饮，姬子临浣洁。不独愈痼疾，自可清内热。檀栾遍岩川，幽谷气象鲜。风玉自宫徵，秋籁成管弦。夕霭起碧雾，晨曦生绿烟。花繁紫凤饱，质劲苍虬挛。藤萝交密荫，仰不见云天。欲访桃源路，坞坞疑相连。东涧岩谷秀，粲然金碧丽。亘野丹气明，向曙霏烟霁。磴泻红玉泉，林纡赤凤髻。日出诸峰上，月皎半天际。幽谷纾绛缯，层崖荣锦罽。羡此山居人，萧然远尘世。君寻白云坞，最近林涧西。永日抱幽石，因风度清溪。炎随夏景变，凉高秋气凄。素霭生巘崿，练光带虹霓。润泽施天下，还返故山栖。深惟贤士志，出处可与齐。
踞湖山六题·踞湖山
作者：马云
朝代：宋

山临太湖上，寺隠青萝间。
五坞洞壑邃，众峰屏障环。
浓岚面光彩，惊波背潺湲。
云归定僧寂，月伴樵夫还。
林墅掩蒙密，级磴容跻攀。
钱氏建圭社，此地为家山。
踞湖山六题·飞泉坞
作者：马云
朝代：宋

高崖落飞泉，深源味冷冽。
云津留玉乳，石髓澄金屑。
淙淙危磴响，滴滴苍藓缺。
溅沫洒明珠，满涧融寒雪。
岩夫就潄饮，姬子临浣洁。
不独愈痼疾，自可清内热。
重建羊侯祠和王原叔句
作者：马云
朝代：宋

汉水舒舒山崇崇，岧然岘首称清雄。
南方强吴恃割据，选命儒将登元戎。
太康以来千余载，荆州遗爱思羊公。
江山襟带号形胜，藉此因成辅晋功。
公谓高贤事迹异，视之闲暇无匆匆。
测知当日登临意，景物亦与今朝同。
新就峰巅作亭舍，面势豁若凌烟虹。
苍苍云木望不尽，浩荡古意深何穷。
盘回小径至钓石，俯视凝碧相连通。
丛篁森束林蓊鬰，又从其下兴祠宫。
迅湍急濑鸣湱湱，浓岚翠霭霏蒙蒙。
晦晴气象随变易，朝昏万状殊初终。
阁老分符二千石，旟竿刻隼车画熊。
管内民租绝逋负，里社歌鼓欢年丰。
府门昼扃官事退，时引宾佐嬉其中。
崖条岭蔓杂丹白，涧花满眼罗青红。
磴道迤逦陟萦屈，飘若巾屦腾秋空。
岂独游观乐闲燕，图树佳政希前风。
经由粗得究本末，强颜模写惭非工。
音辞鄙俚虽一唱，下词寒苦无怡融。
重建羊侯祠和王原叔句
作者：马云
朝代：宋

汉水舒舒山崇崇，岧然岘首称清雄。南方强吴恃割据，选命儒将登元戎。太康以来千馀载，荆州遗爱思羊公。江山襟带号形胜，藉此因成辅晋功。公谓高贤事迹异，视之闲暇无匆匆。测知当日登临意，景物亦与今朝同。新就峰巅作亭舍，面势豁若凌烟虹。苍苍云木望不尽，浩荡古意深何穷。盘回小径至钓石，俯视凝碧相连通。丛篁森束林蓊郁，又从其下兴祠宫。迅湍急濑鸣湱湱，浓岚翠霭霏濛濛。晦晴气象随变易，朝昏万状殊初终。阁老分符二千石，旟竿刻隼车画熊。管内民租绝逋负，里社歌鼓欢年丰。府门昼扃官事退，时引宾佐嬉其中。崖条岭蔓杂丹白，涧花满眼罗青红。磴道迤逦陟萦屈，飘若巾屦腾秋空。岂独游观乐闲燕，图树佳政希前风。经由粗得究本末，强颜模写惭非工。音辞鄙俚虽一唱，下词寒苦无怡融。
滴翠轩
作者：马亮
朝代：宋
体裁：七言绝句

高阁登临暑气空，绿槐蝉噪咽清风。我今到此须怀感，多少行人道路中。
游圆通寺
作者：马仲珍
朝代：宋

十步九憩息，行行不计程。径长人未尽，寺近地差平。古井知潮候，重云隔磬声。榴花半零落，碎糁石棋枰。一筇吾事足，身世付科头。渐长石间笋，半遮林杪楼。云飞山欲动，木落塔如浮。游客未归去，松阴入茗瓯。山空不隐响，一叶落还闻。龙去遗荒井，僧归礼白云。虫丝昏画壁，岚气湿炉薰。睡思浑无奈，茶瓯易策勋。欲坐又还起，白云随我行。一空皆佛性，群动共秋声。崩石斜分路，支冈半入城。明朝山下去，平地见朱甍。老僧头拥雪，领客下阶行。尽日坐山影，有时闻市声。千峰平裹寺，一径背通城。幽访未成返，水中新月生。
游圆通寺·其一
作者：马仲珍
朝代：宋
体裁：五言律诗

十步九憩息，行行不计程。径长人未尽，寺近地差平。古井知潮候，重云隔磬声。榴花半零落，碎糁石棋枰。
游圆通寺·其三
作者：马仲珍
朝代：宋

山空不隐响，一叶落还闻。龙去遗荒井，僧归礼白云。虫丝昏画壁，岚气湿炉薰。睡思浑无奈，茶瓯易策勋。
游圆通寺·其三
作者：马仲珍
朝代：宋

山空不隠响，一叶落还闻。
龙去遗荒井，僧归礼白云。
虫丝昏画壁，岚气湿炉熏。
睡思浑无奈，茶瓯易策勋。
游圆通寺·其二
作者：马仲珍
朝代：宋
体裁：五言律诗

一筇吾事足，身世付科头。渐长石间笋，半遮林杪楼。云飞山欲动，木落塔如浮。游客未归去，松阴入茗瓯。
游圆通寺·其五
作者：马仲珍
朝代：宋
体裁：五言律诗

老僧头拥雪，领客下阶行。尽日坐山影，有时闻市声。千峰平裹寺，一径背通城。幽访未成返，水中新月生。
游圆通寺·其四
作者：马仲珍
朝代：宋
体裁：五言律诗

欲坐又还起，白云随我行。一空皆佛性，群动共秋声。崩石斜分路，支冈半入城。明朝山下去，平地见朱甍。
水调歌头·和气应鼙鼓
作者：马伯升
朝代：宋
体裁：词

和气应鼙鼓，喜色上辕门。貔貅万骑，争相庆主将佳晨。遥望九霄上阙，霭霭庆云澄处，一点将星明。天瑞不虚应，人杰岂虚生。况君家，名将旧，有元勋。上方拊髀，要资颇牧作长城。管取斋坛入拜，会见凯歌归奏，振起旧家声。与国同休语，王府又重盟。
水调歌头·和气应鼙鼓
作者：马伯升
朝代：宋

和气应鼙鼓，喜色上辕门。貔貅万骑，争相庆主将佳晨。遥望九霄上阙，霭霭庆云澄处，一点将星明。天瑞不虚应，人杰岂虚生。
况君家，名将旧，有元勋。上方拊髀，要资颇牧作长城。管取齐坛入拜，会见凯歌归奏，振起旧家声。与国同休语，王府又重盟。
水调歌头·瑞应杉溪县
作者：马伯升
朝代：宋
体裁：词

瑞应杉溪县，光动极星宫。人间盛事此日，岳降自高嵩。庆兆三阳开泰，散作一团和气，无地不春风。眉寿八千岁，今代黑头公。听剑履，上星辰，此行中。况金瓯姓字，当路那已达宸聪。管取凤池新命，来自虎关上阙，明日到花封。王室要师保，叔父勿居东。
满江红
作者：马伯升
朝代：宋

人品如君，人尽道，士林横绝。那更是、关西流庆，三山英杰。欣遇当年神降日，又逢初度阳生月。把八千余岁祝君龄，为君说。
君自有，封侯骨。君不是，栖鸾客。况如今东阁，正收人物。坦腹素知王逸少，求贤不必商岩说。便明朝、有诏自天来，君王礼。
满江红·人品如君
作者：马伯升
朝代：宋
体裁：词

人品如君，人尽道，士林横绝。那更是、关西流庆，三山英杰。欣遇当年神降日，又逢初度阳生月。把八千馀岁祝君龄，为君说。君自有，封侯骨。君不是，栖鸾客。况如今东阁，正收人物。坦腹素知王逸少，求贤不必商岩说。便明朝、有诏自天来，君王礼。
水月亭
作者：马俌
朝代：宋

阳来中坤坎波翻，月本于地仍东还。
谁为聚之古祗柏，涵碧湛湛琉璃盘。
珊瑚晶瑛澈凝湍，西风晚来觉秋宽。
海荡冰碎天飞旋，瞿昙指心以探禅。
魄死泽困与尔言，夜游倚声霓裳讙。
捉影或堕不可援，幻痴益多吾懔然。
明河绕衣吹佩环，毛髮飘萧乱空寒。
颇欲乘槎此穷源，脱屣浊世抟林骞。
采华食叶为玉仙。
浣花溪
作者：马俌
朝代：宋

浣花溪边濯锦裳，百花满潭溪水香。
窦奁散尽有霜戟，草秣匹马不可当。
当时濯衣只偶尔，岂似取履张子房。
烈烈遽见蔽此蜀，丧乱怀尔徒悲伤。
年年春风媚杨柳，彩缆㛪姌云霞张。
溪边游冶红粉娘，了不识字空悠扬。
采花荡桨不归去，暮隔烟水眠幽芳。
过子美草堂
作者：马俌
朝代：宋

栖迟九月锦水行，独过草堂西出城。
村树苒苒秋照白，水花漪漪江水明。
溪边三重结茅屋，松萝翳疏晚雨清。
往来沽酒且有客，胡为奔走不自停。
四海纷然霾曀多，我忧岂但白马盟。
藜藿未足饱我腹，况又一顷供耕耘。
只今骑驴望八极，终日飘飘浪如许。
可堪颜色太癯生，忧愁尽入篇章苦。
信眉一笑古復作，却似韩宣适东鲁。
此生荡漾胡能留，雨脚风尘奚所休。
此道沧浪付一沤，唤之千古与尔谋。
吾亦往矣作春秋。
题清芬阁
作者：马偕
朝代：宋

煌煌英烈照穹苍，清节高名锦绣肠。
千卷共传诗灿烂，万钟能鄙德馨香。
清芬自是流余庆，佳气终当及后昌。
逸韵云孙风味好，鹏抟九万看翱翔。
题清芬阁
作者：马偕
朝代：宋

煌煌英烈照穹苍，清节高名锦绣肠。千卷共传诗灿烂，万钟能鄙德馨香。清芬自是流馀庆，佳气终当及后昌。逸韵云孙风味好，鹏抟九万看翱翔。
游洞霄纪实
作者：马元演
朝代：宋

甲寅良月初，为捧帅垣檄。遍走三荡所，村落怪荒寂。人谓白升里，杭邑才咫尺。杭有洞霄宫，神仙其窟宅。惯是名胜游，不许俗眼识。余虽一俗吏，心实慕名德。痴儿官事了，此行乌可惜。天气暖如春，得意马蹄疾。仆夫嗟况瘁，告我请休息。止宿萧市中，明朝辨行色。未晓垂玉绳，向风嘶金勒。行行十数里，渐渐仙境出。始见九锁峰，穷眸望不极。一似天为门，四山作扃鐍。云烟一齐起，松桧万古碧。岩洞是处有，名字难尽忆。入拜大有庭，奇特更奇特。洞天与福地，它山得其一。惟此为两全，四字揭奎画。主人贝道士，高志颇嗜客。引谒帝宸殿，金钉朱户饰。出示御书经，凤篆龙章笔。拜手拈瓣香，举头看近日。既见抚掌泉，又观松花石。小愒漱玉轩，恍惊风雨夕。再登虚白楼，顿觉天地窄。迤逦游二洞，其东名大涤。仰视洞中山，群崖翠欲滴。蛟龙现鳞距，天产非人力。石鼓清可听，石鱼亦堪击。中有一小洞，谓能隔凡迹。稚子曾入去，海声亲听得。出洞见一井，石栏四围赤。云是葛翁泉，大旱无竭泽。西洞号栖真，却在山绝壁。华盖垂于上，狮子横其侧。非烟亦非云，蟠结斩如刻。上有倒挂仙，疑是帝所谪。棋台别东西，棋子散黑白。又见方尺地，三人可容膝。下如空谷声，必是仙隐室。道士虽携持，余亦倦登陟。归息翠蛟亭，寒玉走鸣瀑。心目尽开豁，尘累涣然释。坡仙纪旧游，壁间著遗墨。吾得继清赏，奚必问姑射。试观殊胜地，何年是开辟。虽慕子长游，未学子真逸。可惜系微官，匆匆整还役。小子不学诗，数章□纪实。
游洞霄纪实
作者：马元演
朝代：宋

甲寅良月初，为捧帅垣檄。
遍走三荡所，村落怪荒寂。
人谓白昇里，杭邑纔咫尺。
杭有洞霄宫，神仙其窟宅。
惯是名胜游，不许俗眼识。
余虽一俗吏，心实慕名德。
痴儿官事了，此行乌可惜。
天气暖如春，得意马蹄疾。
仆夫嗟况瘁，告我请休息。
止宿萧市中，明朝辨行色。
未晓垂玉绳，向风嘶金勒。
行行十数里，渐渐仙境出。
始见九锁峯，穷眸望不极。
一似天为门，四山作扃鐍。
云烟一齐起，松桧万古碧。
岩洞是处有，名字难尽忆。
入拜大有庭，奇特更奇特。
洞天与福地，它山得其一。
惟此为两全，四字揭奎画。
主人贝道士，高志颇嗜客。
引谒帝宸殿，金钉朱户饰。
出示御书经，凤篆龙章笔。
拜手拈瓣香，举头看近日。
既见抚掌泉，又观松花石。
小愒漱玉轩，恍惊风雨夕。
再登虚白楼，顿觉天地窄。
迤逦游二洞，其东名大涤。
仰视洞中山，群崖翠欲滴。
蛟龙现鳞距，天产非人力。
石鼓清可听，石鱼亦堪击。
中有一小洞，谓能隔凡迹。
稚子曾入去，海声亲听得。
出洞见一井，石栏四围赤。
云是葛翁泉，大旱无竭泽。
西洞号栖真，却在山绝壁。
华盖垂于上，狮子横其侧。
非烟亦非云，蟠结斩如刻。
上有倒挂仙，疑是帝所谪。
棋台别东西，棋子散黑白。
又见方尺地，三人可容膝。
下如空谷声，必是仙隠室。
道士虽携持，余亦倦登陟。
归息翠蛟亭，寒玉走鸣瀑。
心目尽开豁，尘累涣然释。
坡仙纪旧游，壁间着遗墨。
吾得继清赏，奚必问姑射。
试观殊胜地，何年是开闢。
虽慕子长游，未学子真逸。
可惜繫微官，匆匆整还役。
小子不学诗，数章□纪实。
乐庵李先生居南床论张同知不行挂冠而归赋二诗为寿
作者：马先觉
朝代：宋

高人摆尘鞿，厉俗非小补。朝来漉酒巾，谈笑易圭组。百年全始终，一节照今古。回首声利场，车轮正旁午。闻健即收身，归耕躬馌饷。诗中句堂堂，床头春盎盎。寒花晚更香，霜节老益壮。相对无俗情，端的羲皇上。
乐庵李先生居南床论张同知不行挂冠而归赋二诗为寿·其一
作者：马先觉
朝代：宋

高人摆尘鞿，厉俗非小补。朝来漉酒巾，谈笑易圭组。百年全始终，一节照今古。回首声利场，车轮正旁午。
乐庵李先生居南床论张同知不行挂冠而归赋二诗为寿·其一
作者：马先觉
朝代：宋

高人摆尘鞿，厉俗非小补。
朝来漉酒巾，谈笑易珪组。
百年全始终，一节照今古。
回首声利场，车轮正旁午。
乐庵李先生居南床论张同知不行挂冠而归赋二诗为寿·其二
作者：马先觉
朝代：宋
体裁：古风

闻健即收身，归耕躬馌饷。诗中句堂堂，床头春盎盎。寒花晚更香，霜节老益壮。相对无俗情，端的羲皇上。
喜乐功成招范至能入诗社
作者：马先觉
朝代：宋
体裁：七言绝句

燕国将军善主盟，新封诗将一军惊。范家老子登坛后，鼓出胸中十万兵。
幽居客至
作者：马先觉
朝代：宋

吾爱吾庐似野人，轩窗花草逐时新。寻常俗客经过少，咫尺诗仙往复频。小摘园蔬微带雨，浅篘瓮蚁曲留春。莫嫌供给全羞涩，礼薄情浓却是真。
幽居客至
作者：马先觉
朝代：宋

吾爱吾庐似野人，轩窗花草逐时新。
寻常俗客经过少，咫尺诗仙往復频。
小摘园蔬微带雨，浅篘瓮蚁曲留春。
莫嫌供给全羞涩，礼薄情浓却是真。
慧聚僧神济善医能知人死生于数岁或数月之前或有奇疾则以意用药无不差者既享高寿临终甚了了因作二诗哭之僧讳清照神济乃其师号云
作者：马先觉
朝代：宋

端的西来了世缘，有身宁肯自谋安。殷勤疗病肱三折，去住无心指一弹。贝叶翻馀清磬在，梵音飘断暮钟残。祇今双树婆娑影，空锁灵山片月寒。料理归期不作难，等閒坐蜕白云轩。去来自熟三生路，谈笑聊书四偈言。舍利虽藏多宝塔，化身应返给孤园。阴功若證菩提果，更与众生洗病根。
慧聚僧神济善医能知人死生于数岁或数月之前或有奇疾则以意用药无不差者既享高寿临终甚了了因作二诗哭之僧讳清照神济乃其师号云·其一
作者：马先觉
朝代：宋

端的西来了世缘，有身宁肯自谋安。
殷勤疗病肱三折，去住无心指一弹。
贝叶翻余清磬在，梵音飘断暮钟残。
祇今双树婆娑影，空鏁灵山片月寒。
慧聚僧神济善医能知人死生于数岁或数月之前或有奇疾则以意用药无不差者既享高寿临终甚了了因作二诗哭之僧讳清照神济乃其师号云·其二
作者：马先觉
朝代：宋

料理归期不作难，等閒坐蜕白云轩。去来自熟三生路，谈笑聊书四偈言。舍利虽藏多宝塔，化身应返给孤园。阴功若證菩提果，更与众生洗病根。
慧聚僧神济善医能知人死生于数岁或数月之前或有奇疾则以意用药无不差者既享高寿临终甚了了因作二诗哭之僧讳清照神济乃其师号云·其二
作者：马先觉
朝代：宋

料理归期不作难，等閒坐蜕白云轩。
去来自熟三生路，谈笑聊书四偈言。
舍利虽藏多宝塔，化身应返给孤园。
阴功若证菩提果，更与众生洗病根。
游圆通寺慧聚僧神济善医能知人死生于数岁或数月之前或有奇疾则以意用药无不差者既享高寿临终甚了了因作二诗哭之僧讳清照神济乃其师号云·其一
作者：马先觉
朝代：宋
体裁：七言律诗

端的西来了世缘，有身宁肯自谋安。殷勤疗病肱三折，去住无心指一弹。贝叶翻馀清磬在，梵音飘断暮钟残。祇今双树婆娑影，空锁灵山片月寒。
索笑图诗
作者：马先觉
朝代：宋

封侯无骨登凌烟，食肉无相当万钱。
君看檐下偃蹇者，如何头上着貂蝉。
雅宜置之一丘壑，了此三生梅竹缘。
云岩霜落月照水，有美玉树临风前。
影窥疏棂香破梦，隠几维摩起幽禅。
杖藜徐步遶千匝，一笑与花俱欲仙。
呼童秉烛进诗具，折香来荐冰壶泉。
少陵此兴隔千岁，顾我素好亦同然。
但觉搜肠乏妙语，也拟着句开云笺。
床头盎盎春有味，案上泠泠风入弦。
人生适意政须尔，何用底死浮名牵。
是图落笔有妙解，先事立意非徒传。
草堂之赀吾办久，不学杜老长乞怜。
甫里下田傥逢年，便判百斛买江天。
索笑图诗
作者：马先觉
朝代：宋

封侯无骨登淩烟，食肉无相当万钱。君看檐下偃蹇者，如何头上著貂蝉。雅宜置之一丘壑，了此三生梅竹缘。云岩霜落月照水，有美玉树临风前。影窥疏棂香破梦，隐几维摩起幽禅。杖藜徐步绕千匝，一笑与花俱欲仙。呼童秉烛进诗具，折香来荐冰壶泉。少陵此兴隔千岁，顾我素好亦同然。但觉搜肠乏妙语，也拟著句开云笺。床头盎盎春有味，案上泠泠风入弦。人生适意政须尔，何用底死浮名牵。是图落笔有妙解，先事立意非徒传。草堂之赀吾办久，不学杜老长乞怜。甫里下田傥逢年，便判百斛买江天。
送昆山丞谢子潚解官还朝
作者：马先觉
朝代：宋

结交无虑三十年，道同志合难其全。
倾盖相欢岂无有，当面论心背不然。
晚知趋向动违俗，闭门避客鱼渊潜。
属闻贰令非常好，才德远过崔蓝田。
有怀欲吐难忍脚，试剥云雾看青天。
穆如清风濯烦愠，皎若明月堕我前。
论文未易探涯涘，讲政壹以民为先。
老夫论说众所废，公独采拾无弃捐。
承颜请益恨不数，契合乃过金石坚。
我方怙焉以为命，忍闻歌吹张离筵。
西郊日暖玉生烟，羡公此行若登仙。
何当化龙逐云气，四方上下相周旋。
含情握手不忍别，敢效昔人裨一言。
圣王当宁方急贤，愿公袖疏朝甘泉。
为言民瘼殊未痊，径须下诏宽缗钱。
送昆山丞谢子潚解官还朝
作者：马先觉
朝代：宋

结交无虑三十年，道同志合难其全。倾盖相欢岂无有，当面论心背不然。晚知趋向动违俗，闭门避客鱼渊潜。属闻贰令非常好，才德远过崔蓝田。有怀欲吐难忍脚，试剥云雾看青天。穆如清风濯烦愠，皎若明月堕我前。论文未易探涯涘，讲政壹以民为先。老夫论说众所废，公独采拾无弃捐。承颜请益恨不数，契合乃过金石坚。我方怙焉以为命，忍闻歌吹张离筵。西郊日煖玉生烟，羡公此行若登仙。何当化龙逐云气，四方上下相周旋。含情握手不忍别，敢效昔人裨一言。圣王当宁方急贤，愿公袖疏朝甘泉。为言民瘼殊未痊，径须下诏宽缗钱。
减字木兰花·多情多爱
作者：马光祖
朝代：宋
体裁：词

多情多爱。还了平生花柳债。好个檀郎。室女为妻也不妨。杰才高作。聊赠青蚨三百索。烛影摇红。记取媒人是马公。
春溪
作者：马光祖
朝代：宋

人道青溪有九曲，如今一曲仅能存。
江家宅畔成花圃，东府门前作菜园。
登阁自堪观叠嶂，汎舟犹可醉芳樽。
料应当日皆无恙，苕霅潇湘不足言。
汝南湾
作者：马光祖
朝代：宋

当时只号汝南湾，后有三人住此间。
自谓逸民须隐约，并称贤士想高闲。
只缘水味都殊异，且欲邻居数往还。
好事有时相就饮，不妨铛脚对青山。
汝南湾
作者：马光祖
朝代：宋

当时只号汝南湾，后有三人住此间。
自谓逸民须隠约，并称贤士想高闲。
祗缘水味都殊异，且欲邻居数往还。
好事有时相就饮，不妨铛脚对青山。
赠李端履
作者：马光祖
朝代：宋

太守忧民只寸心，按行安得百其身。烦君为我家家问，要使重崖处处春。倚门稚子灶头妻，有米无钱相对啼。为把青蚨济艰苦，莫教穷谷有饥黎。办得钱来直是难，钱钱要使及茕鳏。莫教散入他人手，减百抽分或细奸。阛阓通衢散不难，最艰难处是深山。涉溪渡岭须周遍，莫惮芒鞋一往还。从来难察是奸欺，莫索心头只自知。惟有老夫呼得应，他年祸福更关谁。
赠李端履
作者：马光祖
朝代：宋

闤闠通衢散不难，最艰难处是深山。
涉溪渡岭须周遍，莫惮芒鞋一往还。
赠李端履·其一
作者：马光祖
朝代：宋
体裁：七言绝句

太守忧民只寸心，按行安得百其身。烦君为我家家问，要使重崖处处春。
赠李端履·其三
作者：马光祖
朝代：宋
体裁：七言绝句

办得钱来直是难，钱钱要使及茕鳏。莫教散入他人手，减百抽分或细奸。
赠李端履·其二
作者：马光祖
朝代：宋

倚门稚子灶头妻，有米无钱相对啼。为把青蚨济艰苦，莫教穷谷有饥黎。
赠李端履·其二
作者：马光祖
朝代：宋

倚门稚子竈头妻，有米无钱相对啼。
为把青蚨济艰苦，莫教穷谷有饥黎。
赠李端履·其五
作者：马光祖
朝代：宋
体裁：七言绝句

从来难察是奸欺，莫索心头只自知。惟有老夫呼得应，他年祸福更关谁。
赠李端履·其四
作者：马光祖
朝代：宋
体裁：七言绝句

阛阓通衢散不难，最艰难处是深山。涉溪渡岭须周遍，莫惮芒鞋一往还。
青溪
作者：马光祖
朝代：宋

人道青溪有九曲，如今一曲仅能存。
江家宅畔成花圃，东府门前作菜园。
登阁自堪观迭嶂，泛舟犹可醉芳樽。
料应当日皆无恙，苕霅潇湘不足言。
哭祥兴帝二首
作者：马南宝
朝代：宋

翔龙宫殿已蓬飘，此日伤心万国朝。目击崖门天地改，寸心难与海潮消。黄屋匡扶事已非，遗黎空自泪沾衣。众星耿耿沧溟底，恨不同归一少微。
哭祥兴帝二首·其一
作者：马南宝
朝代：宋
体裁：七言绝句

翔龙宫殿已蓬飘，此日伤心万国朝。目击崖门天地改，寸心难与海潮消。
哭祥兴帝二首·其二
作者：马南宝
朝代：宋
体裁：七言绝句

黄屋匡扶事已非，遗黎空自泪沾衣。众星耿耿沧溟底，恨不同归一少微。
游元兴寺
作者：马南宝
朝代：宋
体裁：七言绝句

坐阅人间几劫灰，试从清浅问蓬莱。此山此水自古有，是佛是仙何处来。
寄怀英公大师清交
作者：马去非
朝代：宋
体裁：七言律诗

云隐秋鸿水隐鱼，相思难得惠休书。遥闻养性栖莲岳，不肯携筇入帝都。金殿圣缘应未断，玉堂知己渐凋疏。何人曾得陪高论，头戴神羊马大夫。
寄怀英公大师清交
作者：马去非
朝代：宋

云隠秋鸿水隠鱼，相思难得惠休书。
遥闻养性栖莲岳，不肯携筇入帝都。
金殿圣缘应未断，玉堂知己渐凋疏。
何人曾得陪高论，头戴神羊马大夫。
题武夷
作者：马合麻
朝代：宋
体裁：五言律诗

石鼓溪边渡，门前一叶舟。雨滋千壑翠，风动万岩秋。仙去云常在，山空水自流。九天烦紫诏，借我此中游。
遂宁好·遂宁好
作者：马咸
朝代：宋
体裁：词

遂宁好，胜地产糖霜。不待千年成琥珀，真疑六月冻琼浆。
过九疑
作者：马大同
朝代：宋

二妃千古恨难刊，不为腩巡遂不还。
空使湘江江上竹，至今犹染泪痕斑。
过九疑
作者：马大同
朝代：宋

何侯拔宅登仙去，虞帝因山行庙基。
人物由来相代谢，不知陵谷几迁移。
过九疑
作者：马大同
朝代：宋

宇宙才分便月山，兹山戢戢序成斑。
重华远矣遗风在，好似相从揖逊还。
过九疑
作者：马大同
朝代：宋

帝德于今祀万年，如何遗像托疏椽。凭谁为假丹青手，付与梅仙十万钱。
过九疑
作者：马大同
朝代：宋

帝德于今祀万年，如何遗像託疏椽。
凭谁为假丹青手，付与梅仙十万钱。
过九疑
作者：马大同
朝代：宋

平生梦想九疑高，原隰驱驰敢惮劳。肃肃衣冠朝帝所，此行端不为游遨。行尽平冈十里间，好山迎我翠相环。九疑更在云深处，祇恐天高不可攀。宇宙才分便有山，兹山戢戢序成班。重华远矣遗风在，好似相从揖逊还。人与韶音渺莫闻，山如羽卫自森森。不封不树知何处，漫说零陵古到今。二妃千古恨难刊，不谓南巡遂不还。空使湘江江上竹，至今犹染泪痕斑。何侯拔宅登仙去，虞帝因山作庙基。人物由来相代谢，不知陵谷几迁移。
过九疑
作者：马大同
朝代：宋

行尽平冈十里间，好山迎我翠相环。
九疑更在云深处，只恐天高不可攀。
过九疑·其一
作者：马大同
朝代：宋
体裁：七言绝句

平生梦想九疑高，原隰驱驰敢惮劳。肃肃衣冠朝帝所，此行端不为游遨。
过九疑·其三
作者：马大同
朝代：宋

宇宙才分便有山，兹山戢戢序成班。重华远矣遗风在，好似相从揖逊还。
过九疑·其三
作者：马大同
朝代：宋

宇宙纔分便有山，兹山戢戢序成班。
重华远矣遗风在，好似相从揖逊还。
过九疑·其二
作者：马大同
朝代：宋
体裁：七言绝句

行尽平冈十里间，好山迎我翠相环。九疑更在云深处，祇恐天高不可攀。
过九疑·其五
作者：马大同
朝代：宋
体裁：七言绝句

二妃千古恨难刊，不谓南巡遂不还。空使湘江江上竹，至今犹染泪痕斑。
过九疑·其六
作者：马大同
朝代：宋
体裁：七言绝句

何侯拔宅登仙去，虞帝因山作庙基。人物由来相代谢，不知陵谷几迁移。
过九疑·其四
作者：马大同
朝代：宋
体裁：七言绝句

人与韶音渺莫闻，山如羽卫自森森。不封不树知何处，漫说零陵古到今。
题龙潭石岩
作者：马大同
朝代：宋
体裁：七言律诗

揽辔观风只课程，风云要挹楚乡清。晨旌几碍观山目，夜柝翻惊梦月情。观者宁知部使者，平生元是老书生。沧浪何处无人识，欲往从之一濯缨。
城头月·赠梁弥仙
作者：马天骥
朝代：宋
体裁：词

城头月色明如昼。总是青霞有。酒醉茶醒，饥餐困睡，不把双眉皱。坎离龙虎勤交媾。炼得丹将就。借问罗浮鹤侣，还似先生否。
城头月（赠梁弥仙）
作者：马天骥
朝代：宋

城头月色明如昼，总是青霞有。酒醉茶醒，饥餐困睡，不把双眉皱。坎离龙虎勤交媾。炼得丹将就。借问罗浮鹤侣，还似先生否。
临江仙·上元
作者：马子严
朝代：宋

人意舒闲春事到，徐徐弄日微云。翠鬟飞绕闹蛾群。烟横沽酒市，风转落梅村。岁事一新人半旧，相逢际晚醺醺。花间亭馆柳间门。克除风雨外，排日醉红裙。
临江仙·上元
作者：马子严
朝代：宋
体裁：词

人意舒闲春事到，徐徐弄日微云。翠鬟飞绕闹蛾群。烟横沽酒市，风转落梅村。岁事一新人半旧，相逢际晚醺醺。花间亭馆柳间门。尅除风雨外，排日醉红裙。
临江仙·人意舒闲春事到
作者：马子严
朝代：宋
体裁：词

人意舒闲春事到，徐徐弄日微云。
翠鬟飞绕蛾群。
烟横沽酒市，风转落梅村。
岁事一新人半旧，相逢际晚醺醺。
花间亭馆柳间门。
除风雨外，排日醉红裙。
乌林行
作者：马子严
朝代：宋

荆州儿曹不足恃，何物老瞒欺一世。
兵书浪语十三篇，不料乌林出奇计。
隆准云孙驱伏龙，紫髯强援要江东。
戈船植羽蔽寒日，雪浪崩崖惊晚风。
行閒一卒如儿戏，持火绝江人不意。
灰销汉贼终老心，功入乔家少年壻。
君不见华容道旁春草生，魂销不听车马声。
哀猿夜啼霜月冷，空余野燐沙边明。
乌林行
作者：马子严
朝代：宋

荆州儿曹不足恃，何物老瞒欺一世。兵书浪语十三篇，不料乌林出奇计。隆准云孙驱伏龙，紫髯强援要江东。戈船植羽蔽寒日，雪浪崩崖惊晚风。行閒一卒如儿戏，持火绝江人不意。灰销汉贼终老心，功入乔家少年婿。君不见华容道旁春草生，魂销不听车马声。哀猿夜啼霜月冷，空馀野燐沙边明。
二郎神
作者：马子严
朝代：宋
体裁：词

日高睡起，又恰见、柳梢飞絮。倩说与、年年相挽，却又因他相误。南北东西何时定，看碧沼、青萍无数。念蜀郡风流，金陵年少，那寻张绪。应许。雪花比并，扑帘堆户。更羽缀游丝，毡铺小径，肠断鹁鸠唤雨。舞态颠狂，腰肢轻怯，散了几回重聚。空暗想，昔日长亭别酒，杜鹃催去。
二郎神·日高睡起
作者：马子严
朝代：宋
体裁：词

日高睡起，又恰见、柳梢飞絮。倩说与、年年相挽，却又因他相误。南北东西何时定，看碧沼、青萍无数。念蜀郡风流，金陵年少，哪寻张绪。应许。雪花比并，扑帘堆户。更羽缀游丝，毡铺小径，肠断鹁鸠唤雨。舞态颠狂，腰肢轻怯，散了几回重聚。空暗想，昔日长亭别酒，杜鹃催去。
云岩
作者：马子严
朝代：宋

林深路转山，岩虚云触石。是中立数椽，仅足安一室。断罅开碧落，当昼悬白日。虬檗挂乳窦，飞鼠傅石脊。山中古老人，对我诵记忆。昔为鬼仙家，乃藉巨人力。划地剖疆界，印泥遗指迹。至今百年馀，住世三度易。吾非梅子真，身是江南客。詹子武夷俊，邂逅愿已适。扶携一登览，相与有俦匹。林逋叶静能，俱来一同席。二子善鼓琴，无弦徒挂壁。日暮云已归，今夕竟何夕。徘徊卧白云，华胥何处觅。
云岩
作者：马子严
朝代：宋

林深路转山，岩虚云触石。
是中立数椽，仅足安一室。
断罅开碧落，当昼悬白日。
虬蘗挂乳窦，飞鼠傅石脊。
山中古老人，对我诵记忆。
昔为鬼仙家，乃藉巨人力。
划地剖疆界，印泥遗指迹。
至今百年余，住世三度易。
吾非梅子真，身是江南客。
詹子武夷俊，邂逅愿已适。
扶携一登览，相与有俦匹。
林逋叶静能，俱来一同席。
二子善鼓琴，无弦徒挂壁。
日暮云已归，今夕竟何夕。
徘徊卧白云，华胥何处觅。
仙霞岭
作者：马子严
朝代：宋
体裁：七言律诗

镇日崎岖度远山，远山深处解征鞍。翠环水石四围匝，冻积冰霜一夜寒。月影自催人起早，泉声不许客眠安。明朝直向烟霞去，身在亨衢天地宽。
十拍子
作者：马子严
朝代：宋

点缀莫窥天巧，名称却道人为。香酝蜜脾分几点，色映乌云倚一枝。遥看步赏迟。
映水不嫌疏影娇春也自同时。红树落残风自暖，寒管声长晓更催。此时知不知。
十拍子/破阵子
作者：马子严
朝代：宋
体裁：词

点缀莫窥天巧，名称却道人为。香酝蜜脾分几点，色映乌云倚一枝。遥看步赏迟。映水不嫌疏影，娇春也自同时。红树落残风乍暖，塞管声长晓更催。此时知不知。
十拍子·破阵子·点缀莫窥天巧
作者：马子严
朝代：宋
体裁：词

点缀莫窥天巧，名称却道人为。香酝蜜脾分几点，色映乌云倚一枝。遥看步赏迟。映水不嫌疏影，娇春也自同时。红树落残风自暖，塞管声长晓更催。此时知不知。
句·其一
作者：马子严
朝代：宋

章村蓬荜两三家，篱落纵横被野花。
句·其二
作者：马子严
朝代：宋

乱点琼葩艳艳明。
天仙子·白玉为台金作盏
作者：马子严
朝代：宋
体裁：词

白玉为台金作盏。香是江梅名阆苑。年时把酒对君歌，歌不断。杯无算。花月当楼人意满。翘戴一枝蝉影乱。乐事且随人意换。西楼回首月明中，花已绽。人何远。可惜国香天不管。
孤鸾·早春
作者：马子严
朝代：宋

沙堤香软。正宿雨初收，落梅飘满。可奈东风，暗逐马蹄轻卷。湖波又还涨绿，粉墙阴、日融烟暖。蓦地刺桐枝上，有一声春唤。任酒帘、飞动画楼晚。便指数烧灯，时节非远。陌上叫声，好是卖花行院。玉梅对妆雪柳，闹蛾儿、象生娇颤。归去争先戴取，倚宝钗双燕。
孤鸾·沙堤香软
作者：马子严
朝代：宋
体裁：词

沙堤香软。
正宿雨初收，落梅飘满。
可奈东风，暗逐马蹄轻卷。
湖波又远涨绿，粉墙阴、日融烟暖。
蓦地刺桐枝上，有一声春唤。
任酒帘、飞动画楼晚。
便指数烧灯，时节非远。
陌上叫声，好是卖花行院。
玉梅对妆雪柳，闹蛾儿、象生娇颤。
归去争先戴取，倚宝钗双燕。
归朝欢·春游
作者：马子严
朝代：宋
体裁：词

听得提壶沽美酒。人道杏花深处有。杏花狼藉鸟啼风，十分春色今无九。麝煤销永昼。青烟飞上庭前柳。画堂深，不寒不暖，正是好时候。团团宝月凭纤手。暂借歌喉招舞袖。真珠滴破小槽红，香肌缩尽纤罗瘦。投分须白首。黄金散与亲和旧。且衔杯，壮心未落，风月长相守。
归朝欢（春游）
作者：马子严
朝代：宋

听得提壶沽美酒。人道杏花深处有。杏花狼藉鸟啼风，十分春色今无九。麝煤销永昼。青烟飞上庭前柳。
画堂深，不寒不暖，正是好时候。
团团宝月纤手。暂借歌喉招舞袖。真珠滴破小槽红，香肌缩尽纤罗瘦。投分须白首。黄金散与亲和旧。且衔杯，壮心未落，风月长相守。
感皇恩·自寿
作者：马子严
朝代：宋
体裁：词

深约海棠开，一庭儿女。共插满头笑相语。入春准备了，到今朝团聚。近来都不怕，风和雨。一个一杯，君山绿醑。何必贪多似彭祖。但须看遍，子生孙孙生子。便年年拼一醉，花前舞。
感皇恩（自寿）
作者：马子严
朝代：宋

深约海棠开，一庭儿女。共插满头笑相语。入春准备了，到今朝团聚。近来都不怕，风和雨。
一个一杯，君山绿醑。何必贪多似彭祖。但须看遍，子生孙孙生子。便年年拚一醉，花前舞。
最高楼
作者：马子严
朝代：宋
体裁：词

花解笑，冷淡不求知。长是殿、众芳时。鲜鲜秀颈磋圆玉，洛阳翠佩剪琉璃。向人前，迎茉莉，送荼蘼。几欲把、清香换春色。费多少、黄金酬不得。梅雨妒，麦风欺。细腰空恋当心蕊，同时犹结旧年枝。谢家娘，将远寄，待凭谁。
最高楼
作者：马子严
朝代：宋
体裁：词

花解笑，冷淡不求知。长是殿、众芳时。鲜鲜秀颈磋圆玉，洛阳翠佩剪琉璃。向人前，迎茉莉，送荼蘼。几欲把、清香换春色。费多少、黄金酬不得。梅雨妒，麦风欺。细腰空恋当时蕊，同心犹结旧年枝。谢家娘，将远寄，待凭谁。